text:
Tokkiriza Kwagala Kwo Kuwola
“Olw’okweyongera kw’obujeemu, okwagala kw’abasinga obungi kuliwola.”
ENNYIMBA: 60, 135
1, 2. (a) Ebigambo bya Yesu ebiri mu Matayo 24:12 okusookera ddala byali bikwata ku baani? (b) Ebyo ebiri mu kitabo ky’Ebikolwa by’Abatume biraga bitya nti Abakristaayo abasinga obungi mu kyasa ekyasooka tebakkiriza kwagala kwabwe kuwola? (Laba ekifaananyi waggulu.)
EKIMU ku bintu Yesu bye yayogerako mu kabonero akandiraze “amafundikira g’enteekateeka y’ebintu” kwe kuba nti ‘okwagala kw’abasinga obungi kwandiwoze.’ (Mat. 24:3, 12) Abayudaaya abaaliwo mu kyasa ekyasooka abaali bagamba nti baali basinza Katonda bakkiriza okwagala kwe baalina eri Katonda okuwola.
2 Ku luuyi olulala, Abakristaayo abasinga obungi abaaliwo mu kiseera ekyo baanyiikirira “okubuulira amawulire amalungi agakwata ku Kristo” era baakiraga nti baali baagala Katonda ne bakkiriza bannaabwe awamu n’abantu abalala. (Bik. 2:44-47; 5:42) Kyokka, abamu ku bagoberezi ba Yesu abaaliwo mu kyasa ekyasooka nabo bakkiriza okwagala kwabwe okuwola.
3. Kiki ekiyinza okuba nga kyaviirako okwagala kw’Abakristaayo abamu okuwola?
3 Bwe yali ayogera eri Abakristaayo b’omu Efeso abaaliwo mu kyasa ekyasooka, Yesu yagamba nti: “Nnina kye nkuvunaana: waleka okwagala kwe walina olubereberye.” (Kub. 2:4) Kiki ekiyinza okuba nga kyaviirako okwagala kw’Abakristaayo abo okuwola? Abakristaayo abo bayinza okuba nga baali batwaliriziddwa endowooza z’abantu abaali babeetoolodde. (Bef. 2:2, 3) Okufaananako ebibuga bingi leero, ekibuga kya Efeso mu kyasa ekyasooka kyalimu abantu bangi abaali beeyisa obubi. Ekibuga ekyo kyali kigagga nnyo era ng’abantu baamu baagala nnyo eby’amasanyu, okwejalabya, n’okubeera mu bulamu obutaliimu kukakaalukana. Abantu abasinga obungi baalina omwoyo ogw’okwerowoozaako mu kifo ky’okwoleka okwagala okwetaagisa abantu okwefiiriza. Okugatta ku ekyo, ebikolwa eby’obugwagwa n’eby’obugwenyufu byali bibunye buli wamu.
4. (a) Okwagala kw’abasinga obungi kuwoze kutya leero? (b) Kiki kye tugenda okulaba mu kitundu kino?
4 Obunnabbi Yesu bwe yayogera obulaga nti okwagala kw’abantu kwandiwoze bukwata ne ku kiseera kyaffe. Abantu abasinga obungi leero tebaagala Katonda. Bangi tebakyesiga Katonda era essuubi lyabwe balitadde mu bibiina by’abantu nga balowooza nti bye bijja okugonjoola ebizibu ebiri mu nsi. Mu butuufu, buli lukya, okwagala kw’abantu abatasinza Yakuwa Katonda kweyongera kuwola. Kyokka nga bwe kyali mu kibiina kya Efeso mu kyasa ekyasooka, ne leero Abakristaayo bwe bateegendereza, okwagala kwabwe kuyinza okuwola. Mu kitundu kino tugenda kulaba okwagala kwa mirundi esatu kwe tulina okukuuma kuleme okuwola: (1) Okwagala Yakuwa, (2) okwagala amazima agali mu Bayibuli, (3) n’okwagala bakkiriza bannaffe.
OKWAGALA YAKUWA
5. Lwaki tulina okwagala Katonda?
5 Ku lunaku Yesu lwe yayogera ku kwagala kw’abasinga obungi okuwola, yayogera ne ku kwagala okusingayo obukulu kwe tusaanidde okwoleka. Yagamba nti: “‘Oyagalanga Yakuwa Katonda wo n’omutima gwo gwonna, n’obulamu bwo bwonna, n’amagezi go gonna.’ Lino lye tteeka erisinga obukulu mu gonna era lye lisooka.” (Mat. 22:37, 38) Bwe twagala Katonda kituyamba okukwata ebiragiro bye, okugumiikiriza, n’okukyawa ebibi. (Soma Zabbuli 97:10.) Naye Sitaani n’ensi ye bagezaako okutuleetera okulekera awo okwagala Katonda.
6. Biki ebivaamu omuntu bw’atayagala Katonda?
6 Abantu abasinga obungi leero balina endowooza enkyamu ku kwagala. Mu kifo ky’okwagala Katonda, abantu “beeyagala bokka.” (2 Tim. 3:2) Ensi eno efugibwa Sitaani ekulaakulanya “okwegomba kw’omubiri, okwegomba kw’amaaso, n’okweraga olw’ebintu omuntu by’alina mu bulamu.” (1 Yok. 2:16) Omutume Pawulo yalabula Abakristaayo ng’agamba nti: “Okulowooza eby’omubiri kivaamu okufa . . . kubanga okulowooza eby’omubiri kireetera omuntu okuba omulabe wa Katonda.” (Bar. 8:6, 7) Abo abamala obulamu bwabwe nga banoonya bya bugagga oba nga beenyigira mu bikolwa eby’obugwenyufu, beereetako obulumi bungi era bejjusa.
7. Bintu ki eby’obulabe Abakristaayo leero bye basaanidde okwekuuma?
7 Mu nsi ezimu, abantu abatakkiriza nti Katonda gy’ali, n’abo abagamba nti Katonda tatufaako, awamu n’abo abagamba nti ebintu byajjawo byokka, bafuba okuleetera abantu okulekera awo okwagala Katonda n’okumukkiririzaamu. Baleetedde bangi okulowooza nti abo abakkiririza mu Katonda baba tebalina magezi era tebategeera. Ate era leero abantu bangi bassa nnyo ekitiibwa mu bannassaayansi, ne kiba nti ebirowoozo byabwe babiggye ku Katonda ne babizza ku bannassaayansi abo. (Bar. 1:25) Bwe tuwuliriza endowooza z’abantu abo, kisobola okutuggya ku Yakuwa, era ne kiviirako okwagala kwaffe okuwola.
8. (a) Ebimu ku bintu ebimalamu abaweereza ba Yakuwa amaanyi bye biruwa? (b) Ebigambo ebiri mu Zabbuli 136 bituzzaamu bitya amaanyi?
8 Bwe twolekagana n’ebintu ebitumalamu amaanyi, kisobola okunafuya okukkiriza kwaffe ne kiviirako okwagala kwe tulina eri Katonda okuwola. Mu nsi eno efugibwa Sitaani, oluusi n’oluusi buli omu ku ffe ayolekagana n’embeera ezimalamu amaanyi. (1 Yok. 5:19) Oboolyawo oyinza okuba ng’oyolekagana n’ebizibu ebijjawo olw’okukaddiwa, oba ng’otawaanyizibwa obulwadde, oba ng’onyigirizibwa embeera y’eby’enfuna. Oba oyinza okuba ng’owulira nti totuukiriza bulungi buvunaanyizibwa bwo, oba nga waliwo bye wali osuubira ne bitatuukirira, oba ng’olina obunafu obukumazeeko emirembe. Ebintu ng’ebyo tetusaanidde kubikkiriza kutuleetera kulowooza nti Yakuwa takyatwagala. Mu kifo ky’ekyo, tusaanidde okufumiitiriza ku byawandiikibwa ebitukakasa nti Yakuwa akyatwagala. Ng’ekyokulabirako, Zabbuli 136:23, wagamba nti: “Yatujjukira bwe twali nga tufeebezeddwa, kubanga okwagala kwe okutajjulukuka kwa mirembe na mirembe.” Mu butuufu, okwagala Yakuwa kw’alina eri abaweereza be tekuggwaawo. Yakuwa awulira ‘okuwanjaga kwaffe’ era abaako ky’akolawo okutuyamba.
9. Kiki ekyayamba Pawulo okusigala ng’ayagala Yakuwa?
9 Okufaananako omuwandiisi wa Zabbuli, okufumiitiriza ku buyambi Yakuwa bw’awa abantu be kyayamba Pawulo obutaggwaamu maanyi. Pawulo yawandiika nti: “Yakuwa ye muyambi wange; siityenga. Omuntu ayinza kunkola ki?” (Beb. 13:6) Okuba nti Pawulo yali yeesiga nnyo Yakuwa, kyamuyamba okwaŋŋanga ebizibu ebitali bimu. Teyakkiriza bizibu kumumalamu maanyi. Mu butuufu, bwe yali mu kkomera, Pawulo yawandiika amabaluwa mangi okuzzaamu bakkiriza banne amaanyi. (Bef. 4:1; Baf. 1:7; Fir. 1) Pawulo ne bwe yali ayolekagana n’okugezesebwa okw’amaanyi ennyo, teyakkiriza kwagala kwe yalina eri Katonda kuwola. Kiki ekyamuyamba? Yeeyongera okwesiga “Katonda ow’okubudaabuda kwonna, atubudaabuda mu kubonaabona kwaffe kwonna.” (2 Kol. 1:3, 4) Tuyinza tutya okukoppa Pawulo, okwagala kwe tulina eri Yakuwa kuleme kuwola?
10. Tuyinza tutya okukuuma okwagala kwe tulina eri Yakuwa nga kunywevu?
10 Pawulo yalaga ekimu ku bintu ebisobola okutuyamba okukuuma okwagala kwe tulina eri Yakuwa ne kutawola. Yagamba nti: “Musabenga obutayosa.” Era yagamba nti: “Munyiikirenga okusaba.” (1 Bas. 5:17; Bar. 12:12) Okwogera ne Katonda okuyitira mu kusaba kye kimu ku bintu ebikulu ennyo ebituyamba okuba n’enkolagana ey’oku lusegere ne Katonda. (Zab. 86:3) Bwe twogera ne Yakuwa ne tumubuulira ebituli ku mutima, kituyamba okwongera okusemberera Kitaffe oyo ow’omu ggulu, “awulira okusaba.” (Zab. 65:2) Ate era bwe tulaba engeri Yakuwa gy’addamu okusaba kwaffe nakyo kituleetera okwongera okumwagala. Tweyongera okukiraba nti “Yakuwa ali kumpi n’abo bonna abamukoowoola.” (Zab. 145:18) Obwesige obwo bwe tufuna mu Yakuwa butuyamba okwaŋŋanga embeera endala ezigezesa okukkiriza kwaffe.
OKWAGALA AMAZIMA AGALI MU BAYIBULI
11, 12. Kiki ekiyinza okutuyamba okwagala ennyo amazima agali mu Bayibuli?
11 Abakristaayo twagala nnyo amazima era tugatwala nga ga muwendo. Ekigambo kya Katonda ye nsibuko y’amazima. Yesu bwe yali asaba Kitaawe yagamba nti: “Ekigambo kyo ge mazima.” (Yok. 17:17) N’olwekyo, bwe tuba ab’okwagala amazima tulina okusooka okufuna okumanya okutuufu okukwata ku ebyo ebiri mu Kigambo kya Katonda. (Bak. 1:10) Naye tetulina kukoma ku kumanya bumanya ebyo ebiri mu Kigambo kya Katonda. Omuwandiisi wa Zabbuli 119 atuyamba okumanya kye kitegeeza okwagala amazima agali mu Bayibuli. (Soma Zabbuli 119:97-100.) Bulijjo tuwaayo ebiseera okufumiitiriza ku Byawandiikibwa? Bwe tufumiitiriza ku ngeri gye tuganyulwa mu kukolera ku mazima agali mu Bayibuli kituleetera okwongera okugaagala.
12 Omuwandiisi wa zabbuli era yagamba nti: “Akamwa kange nga kawoomerwa nnyo ebigambo byo, n’okusinga bwe kawoomerwa omubisi gw’enjuki!” (Zab. 119:103) Naffe tusobola okuwoomerwa emmere ey’eby’omwoyo Yakuwa gy’atuwa okuyitira mu kibiina kye. Bwe tuwoomerwa emmere eyo ey’eby’omwoyo kisobola okutuyamba okujjukira “ebigambo [eby’amazima] ebisanyusa” era ne tubikozesa okuyamba abalala.
13. Kiki ekyayamba Yeremiya okwagala ennyo amazima agali mu Byawandiikibwa, era ekyo kyamukwatako kitya?
13 Nnabbi Yeremiya yali ayagala nnyo amazima agali mu Kigambo kya Katonda. Ekigambo kya Katonda kyamukwatako kitya? Yagamba nti: “Ebigambo byo nnabifuna ne mbirya; era ekigambo kyo kyafuuka gye ndi okusanyuka n’okujaguza mu mutima gwange, kubanga mpitiddwa erinnya lyo, Ai Yakuwa Katonda ow’eggye.” (Yer. 15:16) Yeremiya yasoma era n’afumiitiriza ku Kigambo kya Katonda. Ekyo kyamuleetera okukiraba nti yali nkizo ya maanyi okuyitibwa erinnya lya Katonda. Naffe okwagala kwe tulina eri amazima agali mu Bayibuli kutuyambye okukiraba nti tulina enkizo ya maanyi okuyitibwa erinnya lya Katonda n’okulangirira Obwakabaka bwe mu nnaku zino ez’enkomerero?
14. Kiki ekiyinza okutuyamba okwongera okwagala amazima agali mu Bayibuli?
14 Ng’oggyeeko okusoma Bayibuli n’ebitabo ebiginnyonnyola, kiki ekirala ekisobola okutuyamba okwongera okwagala amazima agali mu Bayibuli? Okubeerawo mu nkuŋŋaana obutayosa kisobola okutuyamba okwongera okwagala amazima. Leero okusingira ddala Yakuwa atuyigiriza amazima agali mu Bayibuli okuyitira mu magazini y’Omunaala gw’Omukuumi gye tusoma buli wiiki. Okusobola okutegeera obulungi ensonga eba eyogerwako mu Omunaala gw’Omukuumi, tulina okutegeka obulungi. Engeri emu ekyo gye tuyinza okukikolamu kwe kwekenneenya ebyawandiikibwa byonna ebiba biteereddwamu. Leero, Omunaala gw’Omukuumi omuntu asobola okuguwanula ku mukutu gwaffe ogwa jw.org oba okugusomera ku JW Library mu nnimi nnyingi. Omunaala bwe tuba tugusomera ku kompyuta oba ku ssimu kiba kyangu nnyo okukebera ebyawandiikibwa. Ka tube nga tukozesa kompyuta oba butabo, kikulu nnyo okusoma n’okufumiitiriza ku byawandiikibwa ebyo, kubanga ekyo kijja kutuyamba okwongera okwagala amazima agali mu Kigambo kya Katonda.
OKWAGALA BAKKIRIZA BANNAFFE
15, 16. (a) Okusinziira ku Yokaana 13:34, 35, kiki kye tulina okukola? (b) Kakwate akaliwo wakati w’okwagala kwe tulina eri bakkiriza bannaffe n’okwagala kwe tulina eri Katonda n’Ekigambo kye?
15 Mu kiro ekyasembayo amale attibwe, Yesu yagamba abagoberezi be nti: “Mbawa etteeka eriggya, mwagalanenga; nga bwe mbadde mbaagala, nammwe bwe muba mwagalana. Ku kino bonna kwe banaategeereranga nti muli bayigirizwa bange
16 Waliwo akakwate wakati w’okwagala bakkiriza bannaffe n’okwagala Yakuwa. Tetusobola kugamba nti twagala Yakuwa kyokka nga tetwagala bakkiriza bannaffe. Omutume Yokaana yagamba nti: “Oyo atayagala muganda we gw’alabako tayinza kwagala Katonda gw’atalabangako.” (1 Yok. 4:20) Ate era waliwo akakwate wakati w’okwagala Yakuwa ne bakkiriza bannaffe n’okwagala kwe tulina eri Ekigambo kya Katonda, Bayibuli. Lwaki tugamba tutyo? Kubanga okwagala kwe tulina eri amazima agali mu Bayibuli kutukubiriza okugondera etteeka eriri mu Bayibuli eritulagira okwagala Katonda ne bakkiriza bannaffe.
17. Ebimu ku bintu bye tuyinza okukola okulaga nti twagala bakkiriza bannaffe bye biruwa?
17 Soma 1 Abassessalonika 4:9, 10. Ebimu ku bintu bye tuyinza okukola okulaga nti twagala bakkiriza bannaffe bye biruwa? Ow’oluganda oba mwannyinaffe akaddiye ayinza okuba nga yeetaaga okumutwalako mu nkuŋŋaana. Nnamwandu ayinza okuba nga yeetaaga okumuyambako mu kuddaabiriza ennyumba ye. (Yak. 1:27) Tusaanidde okuzzaamu amaanyi n’okubudaabuda bakkiriza bannaffe abennyamivu oba abaweddemu amaanyi oba aboolekagana n’ebizibu ebirala, ka babe bato oba bakulu. (Nge. 12:25; Bak. 4:11) Tukiraga nti twagala bakkiriza bannaffe nga tukyoleka mu bigambo ne mu bikolwa nti tubafaako.
18. Kiki ekinaatuyamba okugonjoola obutakkaanya bwe tufuna ne bakkiriza bannaffe?
18 Obunnabbi bw’omu Bayibuli bulaga nti mu “nnaku ez’enkomerero” abantu abasinga obungi bandibadde beefaako bokka era nga ba mululu. (2 Tim. 3:1, 2) N’olwekyo, ffenna Abakristaayo tulina okufuba ennyo okweyongera okwagala Katonda, amazima agali mu Bayibuli, ne bakkiriza bannaffe. Kyo kituufu nti ebiseera ebimu tuyinza okufuna obutakkaanya ne bakkiriza bannaffe. Naye kiba kirungi singa bulijjo tufuba okugonjoola obutakkaanya mu ngeri ey’okwagala! (Bef. 4:32; Bak. 3:14) Ffenna ka tukole kyonna ekisoboka obutakkiriza kwagala kwaffe kuwola! Mu kifo ky’ekyo, ka tweyongera okwagala ennyo Yakuwa, Ekigambo kye, ne bakkiriza bannaffe.


c: text/html

text:
EBIFA MU NSI
Ebikwata ku Nkolagana
Bw’oba onoonya amagezi agakwata ku ngeri y’okukolaganamu n’abalala, Bayibuli gy’osooka okulowoozaako oba ogirowoozaako luvannyuma nnyo? Geraageranya amagezi agali mu Bayibuli n’ebyo ebizuuliddwa ennaku zino.
Buyindi
Okusinziira ku kunoonyereza okwakolebwa mu 2014, abavubuka 61 ku buli kikumi abali wakati w’emyaka 18-25 balowooza nti okwegatta n’omuntu nga temuli bafumbo “tekikyatwalibwa ng’ekikulu mu Buyindi.” Omusawo omu ow’omu Mumbai yagamba abawandiisi b’olupapula lw’amawulire oluyitibwa Hindustan Times nti okusinziira ku ngeri gy’alabamu ebintu, “abavubuka bwe batandika ebikolwa eby’omukwano, tekitegeeza nti balina ekiruubirirwa eky’okufumbiriganwa. Ka babe nga baagalanyeeko ekiro kimu, oba nga ba mukwano bukwano, oba nga babeera bombi, tebeetaaga kuba na kiruubirirwa kya buli omu okunywerera ku munne.”
EKY’OKULOWOOZAAKO: Endwadde ez’obukaba n’okumenyeka omutima bitera kubeera mu abo abeegatta nga tebannafumbiriganwa oba mu abo abeegatta nga bamaze okufumbiriganwa?
Denmark
Omuntu okuyombayomba n’ab’omu maka ge buli kiseera kiyinza okumuviirako okufa amangu. Abakugu mu yunivasite y’e Copenhagen baanoonyereza ku bantu nga 10,000 abali wakati w’emyaka 35 ne 50 okumala ebbanga lya myaka 11 ne bakizuula nti mu bantu abo, abo abaali bayombayomba n’ab’omu maka gaabwe baali boolekedde okufa amangu okusinga abo abaali batatera kuyomba. Omu ku abo abaakola okunoonyereza okwo yagamba nti engeri emu abantu gye bayinza okwewala okufa amangu kwe kumanya engeri gye bayinza okwaŋŋangamu ebibeeraliikiriza n’ebizibu ebirala.
BAYIBULI EGAMBA NTI: “Omuntu ow’amagezi yeefuga mu by’ayogera, n’omutegeevu asigala mukkakkamu.”
Amerika
Okunoonyereza okwakolebwa mu Louisiana gye buvuddeko awo ku bantu 564 abaafumbiriganwa emyaka mitono emabega, kwalaga nti abantu abeekyawa ate omukwano gwabwe ne guddamu nga boogerezeganya, batera okwagala okwawukana mu myaka etaano egisooka oluvannyuma lw’okufumbiriganwa. Batera okuba n’obukuubagano era tebatera kuba basanyufu mu bufumbo bwabwe.
BAYIBULI EGAMBA: “Katonda ky’agasse awamu [mu bufumbo], omuntu yenna takyawulangamu.”

robotstxt: allowed

filter: keep


text:
EBIKWATAGANA N’EBIRI KUNGULU | OSOBOLA OKUBEERA MUKWANO GWA KATONDA
Owuliziganya ne Katonda?
Ab’omukwano ka babe nga boogerera ku ssimu, nga beeweereza mesegi ku ssimu oba ku Intaneeti, oba nga beewandiikira mabaluwa, bafuba okuwuliziganya buli lwe baba bafunye akakisa. Mu ngeri y’emu, naffe okusobola okuba n’enkolagana ey’oku lusegere ne Katonda, tusaanidde okuwuliziganya naye buli lunaku. Ekyo tuyinza kukikola tutya?
Tusobola okwogera ne Katonda okuyitira mu kusaba. Kyokka, bwe tuba tusaba Katonda tetusaanidde kuba ng’aboogera n’omuntu gwe twenkana naye. Bwe tuba tusaba tusaanidde okukijjukira nti tuba twogera ne Katonda Omuyinza w’Ebintu Byonna. Ekyo kyandituleetedde okumusaba nga tuli bawombeefu. Katonda bw’aba ow’okuwulira okusaba kwaffe waliwo ebintu ebirala bye tusaanidde okukola. Ka tulabe ebimu ku byo.
Ekisooka, tusaanidde kusaba Yakuwa Katonda yekka, so si Yesu, “abatukuvu,” oba ebifaananyi. (Okuva 20:4, 5) Bayibuli egamba nti: “Mu buli nsonga mutegeezenga Katonda bye mwetaaga, nga musabanga, nga mwegayiriranga, era nga mwebazanga.” (Abafiripi 4:6) Eky’okubiri, essaala tulina okuziyisa mu linnya lya Yesu Kristo, Omwana wa Katonda. Yesu kennyini yagamba nti: “Tewali ajja eri Kitange okuggyako ng’ayitidde mu nze.” (Yokaana 14:6) Eky’okusatu, essaala zaffe zirina okuba nga zituukagana n’ebyo Katonda by’ayagala. Bayibuli egamba nti: “Bwe tusaba ekintu kyonna ekituukagana n’ebyo by’ayagala, atuwulira.” *
Ab’omukwano bafuba okuwuliziganya buli kiseera
Omukwano tegusobola kuwangaala singa omuntu omu yekka y’aba ayogera buli kiseera. Kiba kirungi singa buli omu awa munne akakisa okwogera. Mu ngeri y’emu, tusaanidde okuleka Katonda ayogere naffe era tusaanidde okumuwuliriza. Omanyi engeri Katonda gy’ayogera naffe?
Leero, Yakuwa Katonda ayogera naffe ng’ayitira mu Kigambo kye Bayibuli. (2 Timoseewo 3:16, 17) Lwaki tugamba bwe tutyo? Ka tugambe nti mukwano gwo akuwandiikidde ebbaluwa ng’alina ky’akugamba. Okkiriza ky’akugambye wadde ng’aba tayogedde naawe butereevu. Mu ngeri y’emu, bw’osoma Bayibuli Katonda aba ayogera naawe. Gina gwe twogeddeko mu kitundu ekisoose agamba nti, “Bwe mba njagala Katonda antwale nga mukwano gwe, nnina okusoma ‘ebbaluwa’ gye yatuwandiikira, nga ye Bayibuli.” Agattako nti, “Okusoma Bayibuli buli lunaku kinnyambye okuba n’enkolagana ey’oku lusegere ne Katonda.” Oleka Katonda okwogera naawe ng’osoma Bayibuli buli lunaku? Bw’onookola bw’otyo, ojja kuba n’enkolagana ey’oku lusegere ne Katonda.
^ lup. 5 Okumanya ebisingawo ku ngeri y’okusabamu Katonda, laba essuula 17 ey’akatabo Kiki Ddala Baibuli Ky’Eyigiriza? akaakubibwa Abajulirwa ba Yakuwa.


text:
Emboozi
Balotelli ayaniriziddwa na ttiya ggaasi mu Milan
MILAN Mwana mulenzi Mario Balotelli buli w’abeera effujjo limulondoola. Bwe gutyo bwe gwabadde nga Balotelli yaakamala okwegatta ku kiraabu ya AC Milan eyamuguze obuwumbi 82 (£20m) okuva mu Manchester City. Balotelli yabadde yaakava ku nnyonyi abawagizi abaabadde bamulindiridde ku wooteeri eyitibwa Giannino Restaurant ne batandika […]
Demba Ba anaakaabya abaali bakamaabe?
OMUPIIRA Kiraabu ya Newcastle yali eragayizza oluvannyuma lw’okutunda Demba Ba, naye abazannyi Abafalansa be yaguze omuli Mapou Yanga-Mbiwa, Mathieu Debuchy, Yoan Gouffran ne musaayimuto Massadio Haidara basobola bulungi okubataasa Chelsea n’etasajjalaatira ku St. James Park. Newcastle ne Chelsea Omutendesi wa Chelsea Rafa Benitez mu kaseera […]
Enteebereza y’emipiira gya wiikendi
RUBEN LUYOMBO Ndagula Endagula. Nga bulijjo nzize mbatuseeko endagula y’emipiira egiriyo wiikendi eno. Ate gwe wenna ayagala okufuna ebisingawo ku ndagula ez’enjawulo osobola okunkubira ku ssimu nnamba 0312225301 tusobole okukwatagana. QPR 2 Norwich 1 Ebifo: QPR 17, Norwich 14. QPR awaka erina […]
Bazadde ba Gerard Pique bakyali mbooko
BARCELONA Mwana mulenzi Gerard Pique owa Barcelona ne Spian yeesimye okubeera n’abazadde abamufaako ate nga nabo bakyali mbooko. Pique mutabani wa Joan ne Montserrat Pique, era twafunye omukisa okubalabako bwe baabadde bazze ku ddwaliro lya Teknon Clinic okulaba ku mukamwana waabwe Shakira eyabadde yaakamala okubazaalira […]
Victoria Becks akwata ensawo ya bukadde bwa Uganda munaana
LONDON (omupiira) Kituufu omugagga si muntu, akutta n’akugula! Obutafaananako n’abakyala ba kuno abakwata ensawo eza layisi, ye Victoria Beckham yeekwatira nsawo ya bukadde munaana (£2000). Yabadde ku wooteeri ya Notting Hill esangibwa mu kibuga London bwe yabadde atutte mutabaniwe Cruz okumugulira eky’okulya. Victoria teyakomye ku […]
Lindsey Vonn yeegaanye eby’okuganza Tiger Woods
LONDON (Ggofu) Kirabika Tiger Woods akyalina okubeera ku katebe ng’akyalinda olunaku lw’aliddamu okufuna omwagalwa. Wabaddewo ebibadde by’ogerwa nti Tiger ali mu mukwano ne Lindsey Vonn avuga obugaali bw’omumuzira, naye omwogezi wa Vonn avuddeyo n’abiwakanya ng’agamba nti bakoma ku kya kuwayaamu kyokka. Tiger ne Vonn baalabwako […]
Lindsey Vonn yeegaanye eby’okuganza Tiger Woods
LONDON (Ggofu) Kirabika Tiger Woods akyalina okubeera ku katebe ng’akyalinda olunaku lw’aliddamu okufuna omwagalwa. Wabaddewo ebibadde by’ogerwa nti Tiger ali mu mukwano ne Lindsey Vonn avuga obugaali bw’omumuzira, naye omwogezi wa Vonn avuddeyo n’abiwakanya ng’agamba nti bakoma ku kya kuwayaamu kyokka. Tiger ne Vonn baalabwako […]
Eyali muka Woods waakusula nga muloodi
FLORIDA Eyali muka Tiger Woods Elin Nordegren eby’okusula ng’omunaku yabikoowa, era w’osomera bino amaka g’azimba mu kitundu ky’abagagga ekya North Palm Beach mu Florida gali kumpi kuggwa. Jjukira nti mwana muwala ono yafuna obuwumbi 260 ($100m), era kw’ezo kwe yatoola ezimuyambye okuzimba amaka gano agagenda […]
Peter Schmeichel amazina gamutabula
MANCHESTER Newankubadde asinga kumanyibwa lwa kukwatira Man United ggoolo mu gy’e 1990, Peter Schmeichel , 49, yalaze nti alina ttalanta eziwerako. Schmeichel y’omu ku baalondeddwa okwetaba mu mpaka z’amazina ezitegekebwa Man United era nga ziyitibwa ‘Dancing with United’, era Gary Neville agenda kubeera omu ku […]
Ebyana byasazeeko David Beckham mu kalango
MARBELLA (Omupiira) Abawagizi b’omupiira bagamba nti David Beckham ye muzannyi w’omupiira asinga okwettanirwa mu buli kanyomero ka nsi. Ku wiikendi Beckham yabadde ku kizinga ky’e Marbella mu Spain ng’akolera kkampuni ya Adidas akalango kyokka byana biwala byabadde bimwebulunguludde ng’oyinza okulowooza nti yabadde agaba ssente. Mu […]


text:
Chapter 1
1 Bino bye bigambo Musa bye yabuulira Isiraeri yenna emitala wa Yoludaani mu ddungu, mu Alaba awoolekera Sufu, wakati We Palani ne Toferi ne Labani ne Kazerosi ne Dizakabu.
2 Lwe lugendo olw'ennaku ekkumi n'olumu okuva e Kolebu okuyita awali olusozi Seyiri okutuuka e Kadesubanea.
3 Awo olwatuuka mu mwaka ogw'amakumi ana, mu mwezi ogw'ekkumi n'ogumu, ku lunaku olw'omwezi ogw'olubereberye, Musa n'ayogera n'abaana ba Isiraeri, nga byonna bwe byali Mukama bye yamulagira okubabuulira;
4 bwe yamala okutta Sikoni kabaka w'Abamoli, eyatuulanga mu Kesuboni, ne Ogi kabaka We Basani, eyatuulanga mu Asutaloosi, mu Ederei:
5 emitala wa Yoludaani, mu nsi ya Mowaabu, Musa gye yatanulira okulangira amateeka gano,
6 ng'ayogera nti Mukama Katonda waffe yayogerera naffe ku Kolebu, ng'ayogera nti Mwaludde okutuula ku lusozi luno:
7 mukyuke, mutambule, mugende mu nsi ey'ensozi ey'Abamoli, ne mu bifo byonna ebiriraanyeewo, mu Alaba, mu nsi ey'ensozi, ey'olusenyi, ne mu Bukiika obwa ddyo, ne ku ttale ly'ennyanja, ensi y’Abakanani, ne Lebanooni, okutuuka ku mugga omunene, omugga Fulaati.
8 Laba, ensi ngitadde mu maaso gammwe: muyingire, mulye ensi Mukama gye yalayirira bajjajja bammwe, Ibulayimu, ne Isaaka, ne Yakobo, okubawa bo n'ezzadde lyabwe eririddawo.
9 Nange nnayogera nammwe mu biro ebyo, nga ŋŋamba nti Nze siyinza kubasitula nzekka:
10 Mukama Katonda wammwe abongedde, era, laba, leero muli ng’emmunyeenye ez’omu ggullu okuba obungi.
11 Mukama, Katonda wa bajjajja bammwe, abongere emirundi lukumi okusinga nga bwe muli, era abawe omukisa, nga bwe yabasuubiza!
12 Nze nnyinza ntya nzekka okusitula okutegana kwammwe n'omugugu gwammwe n'okuyomba kwammwe?
13 Mwetwalire abasajja ab'amagezi era abategeevu era ab'amaanyi, ng'ebika byammwe bwe biri, nange ndibafuula abakulu bammwe.
14 Nammwe ne muddamu ne mwogera nti Ekigambo ky'oyogedde kirungi ffe okukikola.
15 Kale ne ntwala abakulu b'ebika byammwe, abasajja ab'amagezi, era ab'amaanyi, ne mbafuula abakulu bammwe, abaami b'enkumi, era abaami b'ebikumi, era abaami b'ataano, era abaami b'amakumi, era abamyuka, ng'ebika byammwe bwe biri.
16 Era nnakuutira abalamuzi bammwe mu biro ebyo, nga njogera nti Muwulirenga ensonga za baganda bammwe, musalirenga emisango egy'ensonga omuntu ne muganda we ne munnaggwanga ali awamu naye.
17 Temusalirizanga bwe munaasalanga emisango; munaawuliranga abato n'abakulu okubenkanyankanya; temutyanga maaso ga muntu; kubanga omusango gwa Katonda: era ensonga eneebalemanga mugireetanga gye ndi, nange naagiwuliranga.
18 Era nabalagira mu biro ebyo byonna eby'abagwanira okukola.
19 Awo ne tutambula okuva e Kolebu, ne tuyita mu ddungu liri lyonna eddene ery'entiisa lye mwalaba mu kkubo eriyita mu nsi ey’ensozi ey’Abamoli, nga Mukama Katonda waffe bwe yatulagira; ne tutuuka e Kadesubanea.
20 Ne mbagamba nti Mutuuse mu nsi ey’ensozi ey’Abamoli, Mukama Katonda waffe gy’atuwa.
21 Laba, Mukama Katonda wo attadde ensi mu maaso go: yambuka olye nga Mukama Katonda wa bajjajja bo bwe yakugamba; totya so tokankana.
22 Ne musemberera buli muntu ku mmwe, ne mwogera nti Tutume abantu abanatukulembera, batume abantu abaatukulembera, batukulemberere ensi, bakomewo batubuulire ekkubo bwe liri lye tuba twambukiramu, n’ebibuga bwe biri mwe tulituuka.
23 Ekigambo ekyo ne kinsanyusa nnyo: ne nnonda ku mmwe abantu kkumi na babiri, buli kika omuntu omu:
24 ne bakyuka ne balinnya ku lusozi, ne batuuka mu kiwonvu kya Esukoli, ne bakiketta.
25 Ne batwala ku bibala by'ensi mu ngalo zaabwe, ne babireeta gye tuli, ne batubuulira ne boogera nti Ensi eyo nnungi Mukama Katonda waffe gy'atuwa.
26 Naye mmwe ne mutakkiriza kwambuka, naye ne mujeemera ekiragiro kya Mukama Katonda wammwe:
27 ne mwemulugunyiza mu weema zammwe, ne mwogera nti Kubanga Mukama yatukyawa, kyeyava atuggya mu nsi y'e Misiri, okutugabula mu mikono gy'Abamoli, okutuzikiriza.
28 Twambuka wa? baganda baffe batusaanuusizza emitima gyaffe, nga boogera nti Abantu banene bawanvu okusinga ffe; ebibuga binene, byazimbibwako ebigo okutuuka mu ggulu; era twalabayo abaana ba Abanaki.
29 Awo ne ndyoka mbagamba nti Temubatya, so temubatekemukira.
30 Mukama Katonda wammwe abakulembera ye anaabalwaniriranga, nga byonna bwe byali bye yabakolera mu Misiri mu maaso gammwe;
31 ne mu ddungu, mwe walabira Mukama Katonda wo bwe yakusitula ng'omusajja bw'asitula omwana we, mu kkubo lyonna lye mwayitamu, okutuusa lwe mwatuuka mu kifo kino.
32 Naye mu kigambo ekyo temwakkiriza Mukama Katonda wammwe,
33 eyabakulemberanga mu kkubo, okubanoonyezanga ekifo eky'okukubiramu eweema zammwe, ng'ayima mu muliro ekiro, okubalaganga ekkubo lye munaayitamu, ne mu kire emisana.
34 Awo Mukama n'awulira eddoboozi ly'ebigambo byammwe, n'asunguwala, n'alayira ng'ayogera nti
35 Mazima tewalibawo n'omu ku bantu bano ab'emirembe gino emibi aliraba ensi ennungi, gye nnalayirira okuwa bajjajja bammwe,
36 wabula Kalebu omwana wa Yefune, oyo y'aligiraba; era oyo ndimuwa ensi gye yalinnyako n'abaana be: kubanga yagoberera Mukama mu byonna:
37 Mukama n'ansunguwalira nze ku bwammwe, ng'ayogera nti Naawe toliyingira omwo:
38 Yoswa omwana wa Nuni, ayimirira mu maaso go, oyo aliyingira omwo: mugumye omwoyo; kubanga ye aligisisa Isiraeri.
39 Era n'abaana bammwe abato, be mwayogera nga bagenda okuba omwandu, n'abaana bammwe, abatamanyi leero birungi newakubadde ebibi, bo baliyingira omwo, era ndigibawa bo, era baligirya.
40 Naye mmwe mukyuke mutambule mu ddungu mu kkubo eriyita mu Nnyanja Emmyufu.
41 Ne mulyoka muddamu ne muŋŋamba nti Tusobezza ku Mukama; tunaayambuka ne tulwana, nga byonna bwe biri Mukama Katonda waffe bye yatulagira. Ne mwesiba buli muntu ebibye eby'okulwanyisa, ne mwanguwa okulinnya ku lusozi.
42 Awo Mukama n'aŋŋamba nti Bagambe nti Temulinnya so temulwana; kubanga nze siri mu mmwe; muleme okugobebwa mu maaso g'abalabe bammwe:
43 Awo ne njogera nammwe, ne mutawulira; naye ne mujeemera ekiragiro kya Mukama ne mukwatibwa amalala, ne mulinnya ku lusozi.
44 Awo Abamoli abaatuulanga ku lusozi olwo, ne bafuluma okubalumba ne babagoba, ng'enjuki bwe zikola, ne babakubirakubira ku Seyiri okutuusa ku Koluma.
45 Ne muddayo ne mukaaba amaziga mu maaso ga Mukama; naye Mukama n'atawulira ddoboozi lyammwe, so n'atabategera kutu.
46 Awo ne mutuulira mu Kadesi ennaku nnyingi, ng'ennaku bwe ziri ze mwamalayo.


text:
Nga ayogerako eri bannamawulire oluvanyuma lwokutongoza ebigezi bya ekibiina ekyo musanvu Minisita w’ebyenjigiriza Janet Museveni ayongedde okulabula abo bona abagenda mumasso nokubba ebigezo, era nebategeza nga kati bagamba nti kino kyabulabe eri eggwanga lya Uganda.
Abakungu okuvva mu minustule y’ebyenjigiriza bongedde nokulabula abasomesa abawa abaana ebigezo nga tebenaba kwewandisa okusobola okukakasa oba basobola okutula ekyo musanvu era Ministule eyesizza ekiragilo nti kino ki komekerezzebwe.
Ku nsonga ya school fees, Ministule erabudde amasomera naddala aga siniya agateekateeka okwongeza ensimbi za fees nga tebategezeza Ministule mu butongole.
Ministule eggamba nti egenda mumasso nokula nga ekuganya ensimbi okulaba nga bafuna abasomesa abawerera ddale enkumi satu mu siniya okulaba nga bayambako okusomesa abaana abeyongedde obungi abavva mu masomero ga pulayimale.
Ggo amasomero agatalina layinsisi, gategezeddwa obutatawana kugulawo mu mwaka 2018.
Minisita w’ebyenjigiriza era ayogedde ku bikoleddwa Ministule mu kitundu kyo mwaka ekisoka ogwa 2017 era nga wano webagenda okutandikira okulaba nga bongerezako okutumbula ebyenjigiriza bya Uganda


text:
Ssemaka afunyisizza muwala olubuto yeewadde obutwa
Ssemaka yeewadde obutwa n’akkirira ezzirakumwa oluvannyuma lw’okuganza kawala ke ak’emyaka 16 n’akafunyisa olubuto wamu n’okukasiiga obulwadde bw’ekiryatabaala .
Lubowa Isma nga abadde atemera mu gy’obukulu 43 ¬†omutuuze ku kyalo Mbikko ekisangibwna mu Munisipaali y’e Njeru mu Disitulikiti y’e Buyikwe, okwewa obutwa kiddiridde muwala we okutemya ku nnyina wamu n’abatuuze nga kitaawe bweyamufunyisizza olubuto era bino olugudde mu matu ga bano, ssemaka n’atya okutwalibwa mu mbuzi ekogga era n’asalawo yeewe emmimbiri.
Bo abatuuzze balumiriza ssemaka ono kati omugenzi okuba nga kawala ke abadde yakafuula mukazi we era wetukoledde eggulire lino nga omulambo gwa ssemaka gutwaliddwa mu ggwanika ly’eddwaliro ekkulu e Jinja okwongera okwekebejjebwa.


text:
Ababaka ba palamenti ababaka abawakanja okujja ekkomo ku myaka olwaleero bakiriddwa okwebuuza Ku balonzi .
Banabyabufuzi abawakanya okujja ekkomo ku myaka olukungana lwabye olusoose ngabebuuza Ku balonzi Ku bbago eryagala okujja ekkomo Ku myaka bakutandikidde Nakawa mu Kampala.
Abantu abasinga babadde besibye obutambala wamu n’okwambala engoye emyufu ,okulaga nga bwebatawagira okukyusa ssemateeka.Poliisi bano ebawadde obukuumi okwawukanako nenkungana enddala zeze egaana.
Bakira buli akwatta akazindaalo nganyonyola abantu abulwa obuli mu okujja ekkomo ku myaka.
Abalala obwedda basaba abalonzi nti singa babawa ensimbi okuwagira okukyusa ssemateeka,nsimbi bazirye wabula bagaane okukyusa ssemateeka.
Posted 21 hours 50 min ago..
Posted 22 hours 22 min ago..


text:
Doreen Ayebare Hatega 28, omutuuze w’e Seeta yeyakwatiddwa mu Mega Standard Supermarket ku paaka enkadde ng’abbye ebizigo kyokka abaserikale bwebaamukutte yabategeezezza nti ye tasobola kutindigga lugendo kuva Seeta kugenda kubba bizigo na kawembe k’ekika kya Bic byokka.
Ono yakwatiddwa n’ebintu bye yabadde abbye ng’abitadde mu nsawo afuluma bwe baayisizza ensawo mu kyuma, abaserikale kwekulaba ekikebe ky’ebizigo n’akawembe mu nsawo ng’abifulumya kyokka bwe baamubuuzizza n’abategeeza nti yabadde ayingidde nabyo.
Bwe baamulemeddeko, n’abategeeza nti ensawo ye erimu ssente yabadde agirese ku mulyango omulala yabadde afuluma n’ebintu agende akime ensawo ye addeyo asasule we baamukwatidde.
Ono yabadde n’omwana ku mugongo era abaserikale bwe baamulemeddeko ennyo kwe kubategeeza nti, yabadde tasobola kuva gy'avudde yonna kubba buntu bwa 20,000/- bwokka ku bintu ebingi bye balina.
Yagambye nti, yabadde ava ku kkanisa ya Kayanja e Lubaga kwe kuyitirako mu supamaketi eno agulire omwana we amata ekika kya Nan wabula nga tebagalina kwe kusitukira mu bizigo.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Pawulo awozesebwa mu maaso ga Fesuto (1-12)
-
Fesuto yeebuuza ku Kabaka Agulipa (13-22)
-
Pawulo ng’ali mu maaso ga Agulipa (23-27)
25 Fesuto+ bwe yamala okutuuka mu kitundu atandike okufuga, waayitawo ennaku ssatu n’ava mu Kayisaliya n’agenda e Yerusaalemi.
2 Bakabona abakulu n’abakulu b’Abayudaaya ne bamubuulira ebintu bye baali bavunaana Pawulo.+ Ne bamwegayirira,
3 nga basaba abawulirize atumye Pawulo aleetebwe e Yerusaalemi. Baali bategese okumuteega bamuttire mu kkubo.+
4 Naye Fesuto n’abagamba nti Pawulo yali alina kukuumirwa Kayisaliya era nti ye kennyini yali anaatera okuddayo e Kayisaliya.
5 N’abagamba nti: “Ab’obuyinza mu mmwe bajje ŋŋende nabo bamulumirize bwe waba nga waliwo ekibi kye yakola.”+
6 Bwe yamala nabo ennaku ezitasukka munaana oba kkumi, n’avaayo n’agenda e Kayisaliya, era olunaku olwaddako n’atuula ku ntebe okusalirwa emisango, n’alagira Pawulo aleetebwe.
7 Bwe yatuuka, Abayudaaya abaava e Yerusaalemi ne bayimirira nga bamwetoolodde, ne bamuvunaana emisango mingi egy’amaanyi naye nga tebalina bukakafu bwonna.+
8 Naye Pawulo ne yeewozaako ng’agamba nti: “Sikolanga kintu kyonna kimenya Mateeka g’Abayudaaya, wadde okutyoboola yeekaalu oba okujeemera Kayisaali.”+
9 Olw’okuba Fesuto yali ayagala okuganja eri Abayudaaya,+ yagamba Pawulo nti: “Wandyagadde kugenda Yerusaalemi owozesebwe eyo emisango gino mu maaso gange?”
10 Pawulo n’agamba nti, “Nnyimiridde mu maaso g’entebe ya Kayisaali ey’okusalirako emisango we nteekeddwa okuwozesebwa. Sirina kibi kye nkoze Bayudaaya nga naawe bw’okizudde.
11 Bwe mba nga nnina ekibi kye nnakola ekinsaanyiza okuttibwa,+ sigaana kuttibwa; naye bwe kiba nti ebintu ebyo abantu abo bye bannumiriza si bituufu, tewali alina buyinza kumpaayo gye bali olw’okwagala okubasanyusa obusanyusa. Njulira Kayisaali!”+
12 Fesuto bwe yamala okwogera n’abawi b’amagezi n’agamba nti: “Ojulidde Kayisaali, era ewa Kayisaali gy’ojja okugenda.”
13 Bwe waayitawo ennaku, Kabaka Agulipa ne Berenike ne batuuka e Kayisaliya nga bakyadde mu butongole okuyozaayoza Fesuto.
14 Okuva bwe baali ab’okumalayo ennaku eziwera, Fesuto yabuulira kabaka ensonga ezikwata ku Pawulo, ng’agamba nti:
“Waliwo omusajja Ferikisi gwe yaleka nga musibe,
15 era bwe nnali mu Yerusaalemi bakabona abakulu n’abakadde b’Abayudaaya bambuulira bye baali bamuvunaana+ nga bansaba mmusalire ekibonerezo.
16 Naye nnabaddamu nti si nkola ya Baruumi okuwaayo omuntu yenna eri abo abamuvunaana olw’okwagala okubasanyusa obusanyusa ng’avunaanibwa tannafuna mukisa kusisinkana abo abamuvunaana yeewozeeko.+
17 Bwe baatuuka wano, saalwa, era olunaku olwaddako nnatuula ku ntebe okusalirwa emisango ne ndagira omusajja aleetebwe.
18 Abamuwawaabira bwe baasituka okwogera, tebaamuvunaana bintu bibi nga bwe nnali nsuubira.+
19 Wabula baali bawakana naye ku bintu ebikwata ku kusinza katonda waabwe+ ne ku muntu ayitibwa Yesu eyafa, naye Pawulo gwe yayogerangako nti mulamu.+
20 Olw’okuba nnali seekakasa ngeri ya kukwatamu nsonga zino, nnamubuuza obanga yandyagadde okugenda e Yerusaalemi awozesebwe eyo.+
21 Naye Pawulo bwe yajulira akuumirwe mu kkomera ng’alindirira ekyo Agusito kye yandisazeewo,+ nange ne ndagira akuumibwe okutuusa lwe ndimusindika ewa Kayisaali.”
22 Awo Agulipa n’agamba Fesuto nti: “Nange nnandyagadde okuwuliriza omusajja oyo.”+ Fesuto n’amugamba nti: “Enkya ojja kumuwuliriza.”
23 Olunaku olwaddako, Agulipa ne Berenike ne bajjira mu kitiibwa kingi ne bayingira mu kisenge awawulirwa emisango nga bali wamu n’abaduumizi b’amagye n’abasajja ab’ebitiibwa mu kibuga. Awo Fesuto n’alagira Pawulo aleetebwe.
24 Fesuto n’agamba nti: “Kabaka Agulipa nammwe mmwenna abali naffe wano, mulaba omusajja ono Abayudaaya bonna mu Yerusaalemi ne wano gwe bansaba nga baleekaana nti tasaanidde kuba mulamu.+
25 Naye nnakizuula nti talina kibi kye yakola kimugwanyiza kufa.+ N’olwekyo omusajja ono bwe yajulira Agusito, ne nsalawo mmuweerezeeyo.
26 Naye sirina kintu kikakafu kya kuwandiikira Mukama wange kikwata ku musajja ono. N’olwekyo, mmuleese gye muli mmwenna, n’okusingira ddala eri ggwe Kabaka Agulipa, bw’anaamala okubuuzibwa ebibuuzo ndyoke nfune kye mpandiika.
27 Kubanga ndaba nga si kya magezi okuweereza omusibe nga siraze misango gimuvunaanibwa.”
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Ebikolwa 25
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Wune Mwendi Ghunzaho Erithendi Yitheghererangania n’Erihiraho Obuholho?
YEHOVA NYAMUHANGA anzire abaramya biwe ibabya omwa buholho. Akanza ibahiraho obuholho n’abandi. Ekyo kikaleka, omwa kithunga imwabya obuholho. Obuholho obu bukaleka abandu bangyi ibasa omwa kithunga.
Ng’eky’erileberyako, omuthahwa w’ekibindi e Madagaska, abere alhangira obuholho obuli ahakathi-kathi k’abaghombe ba Yehova, kino mukyasa omwa muthima wiwe, ‘Namasy’ingira omwa dini, iningendi sy’ingira omw’eyi.’ Endambi muyahika, amaleka eriramya esyombinga, amakolha esyombinduka omwa butheke bwiwe, neryo amatsuka eriramya Yehova, Nyamuhanga w’obuholho.
Ng’omulhume oyo, obuli mwaka abandu esyongumi bakabya Bema ba Yehova n’eribana obuholho. Aliriryo e Biblia yikathubwira yithi ‘eritsuru erikalire n’erineghena’ byamabya omwa kithunga ikikendi tsandya amanywani n’eriletha ebitsibu. (Yakobo 3:14-16) Aliwe e Biblia yikathuha amenge awuwene ngoku thwanga yitheya okwa bitsibu ebyo n’erighumya obuholho bwethu na balikyethu. Thulebaye amenge ayo ng’abiriwathikya athi abandi.
EBITSIBU N’EMIBERE Y’ERIBIGHUNZAHO
“Isithulilhabanganako ndeke na mulikyethu oyo nabya ngakolha nayu. Kiro kighuma ithune mutabukirana, abandu babiri mubasa bamasyalebya.”—CHRIS.
“Mwali wethu oyo nabya ingathulira nayu kutsibu mwathwa kitsumbukirania endegheka yethu ey’erithulira. Neryo mwaleka n’eribya akakania naghe. Munabulha nga byabere bithi.”—JANET.
“Thwabya ithune okwa simu bandu basathu. Owundi mwabugha athi bukyayi, neryo namalengekania indi amabirilhuako. Munamukaniako nabi, ingakanirya owundi, aliwe kwesi oyo nga kanayako iniakin’owire.”—MICHAEL.
“Omwa kithunga kyethu, muhabya erithendi yitheghererania ahakathi-kathi k’abatemburi babiri. Ibakatabukirana. Erisokongolhana lyabu mulyahamba nabi n’okwa bandi.”—GARY.
Ebi byanganalhangirika nga ni hitsibu hike-hike. Aliwe emibere ng’eyo yangabya imuyaletha obulhumi omwa mithima y’ababya bahambwireko kandi n’erithabulha obuholho bw’ekithunga. Eky’obutseme, baghalha bethu na bali bethu aba, mubakolesya obusondoli obuli omwa Biblia neryo obuholho bwamabanika ahakathi-kathi kabu. Wukalengekanaya ni menge wahi omwa Biblia aw’abawathikaya?
“Simuneghenere omo nzira.” (Enzuko 45:24) Yozefu yuwaha baghalha babu b’erihano libuya eri bakasuba eyiri thatha wabu. Omundu amabya isyaliyikakiraya n’eribya akahithana lhuba-lhuba, ekitsibu ekiriho ikyangan’ongera erikalha. N’abandi nabu ibangana hithana. Chris mwalhangira ku kikanamukalira eriyikehya n’erighendera okwa busondoli. Abya anzire erikolha esyombinduka, neryo mwasaba mughalha wethu oyo aneghena nayu y’ekighanyiro. Neryo Chris mwahiraho akaghalha kanene eriyikakirya okw’ibya akahithana. Mughalha wethu abere alhangira Chris kw’anemulengeho kutsibu erihindulha emibere yiwe, nayu ekyo kyanabya akolire. Lino bawithe obuholho bakakolera Yehova haghuma.
“Ahathe amahano eriyisunza likakwa obulighe.” (Emisyo 15:22) Omughulhu munywani wa Janet aleka eribya akakania nayu, Janet mwathwamu erikolesya erihabulha eriri omo mulhondo oyu. Mwaghendera mwali wethu, kutse thwanganabugha thuthi mwayabulya amahano. Janet mwabulya mwali wethu oyo ngahane eky’akolire ekya muhithenie. Okw’ithatsuka, abosi babiri mubabya n’esiri ng’isoni. Aliwe babere banemukania ibanathekene, mubatsuka eriyowa ndeke. Mwali wethu mwalhangira ku hali ekindu ekyo ayitheghereraya muhanda amalhangira Janet isyalithamuhithania nibya. Mwasaba Janet y’ekighanyiro, kandi munabwire owundi ni munywani w’owundi n’erikolera Yehova haghuma.
“Neryo wamabya wukaletha olhusunzo lhwawu okwa kiherero kya Nyamuhanga, wuk’ibuka mulikyenyu kw’ali n’olhubanza okw’iwe, wusighanaye olhusunzo lhwawu embere sy’ekiherero, wughende lhuba oku mulikyenyu, musangane nayu.” (Matayo 5:23, 24) Yesu aha erihano eri omw’Ikangirirya liwe ly’okwa Kithwa. Michael mwayowa nabi enyuma w’erikania okwa wundi mughalha wethu. Mwathwamu erikolha ekyosi-kyosi erilhungulha emyatsi. Neryo mwaghenda eyiri mughalha wethu oyo n’erimusaba ekighanyiro. Mubyaghenda bithi? Michael akabugha athi, “Mughalha wethu mwanyighanyira erilhua okwa muthima.” Obunywani mubwasuba.
“Mubuyirane omughulhu owundi awithe omwatsi okwa wundi.” (Abanya Kolosai 3:12-14) Wanam’ibuka abatemburi babiri abaneghenera omw’ithulira? Omo lhwanzo omusyakulhu w’ekithunga mwabawathikya erilhangira ngoku emibere eya balimu yikathwikalhaya abandi n’eribaghunza kw’obuholho. Mwabibukya ekiyithawa ky’erighumisirizania n’eriwathikya erilhangira indi ekithunga kikabya ikine mw’obuholho. Mubaligha n’erighendera okw’ihabulha eryo. Lino bakathulha engulhu yuwene ibane mulhabanganako ndeke.
Nawu erihabulha eriri omu Abanya Kolosai 3:12-14, lyangana kuwathikya eriyikehya n’erighanyira omundu oyuwabirikuhithania n’erileka erithasyalengekania okwa biryabya. Ibbwa thwamabya ithwabiryanza erighanyira aliwe ithwalemwa? Omusingyi we Biblia owali omu Matayo 18:15 angana thuwathikya. Nomwakine indi hano Yesu abya akakania okwa bitsibu ebikalha-kalire, mwahulha ekindu ekyo ithwe bosi thwangana kolha thwamathendi yitheghererania na mulikyethu. Omwa bwolho-bwolho kandi ithunayikehirye, ithwanga mughendera neryo ithwakania oko mwatsi oyo n’erilengaho erighunzaho ekitsibu ekyo.
Omwa Biblia mune amenge muthina-muthina awanga wathikya. Omwa menge aya, mwamuli eriyikethera omulimu abuyirire wa Nyamuhanga nuku thwangabya n’emibere “eyikalhua okwa mulimu.” Emibere eyikalhua okwa mulimu eyo ni “lhwanzo, obutseme, obuholho, eriyibombeka, obwenge, obubuya, erithendi reghulha, omuthima-mwolho, n’eriyitheya.” (Abanya Galatia 5:22, 23) Thalengekania oku kino. Ekyuma kikakolha ndeke ebitsweka byakyu ebikathimba byamahiribwa mw’egirisi kutse amaghutha. Kuthya, kikolhoba erighunzaho erithendi yitheghererania n’erikolangana ndeke n’abandi thwamakangania emibere mibuya eyi eyikalhua oku Yehova.
EMIBERE EYITHASOSENE YIKALEKA EKITHUNGA IKYATSEMESYA
Obuli mughuma okw’ithwe awithe emibere yiwe. Thuwithe mibere eyithasosene kandi thukalhangira emyatsi n’eribugha amalengekania wethu omwa nzira muthina-muthina. Ekyo kyangana leka obunywani ibwatsemesya. Aliwe ibbwa kandi eribya ithuwithe emibere eyithasosene kyangana letha erithendi yitheghererania n’erikakalhukana. Omusyakulhu mughuma oyuwasi bingyi mwakangania eki nga kyangasa kithi omw’iha eky’erileberyako kino: “Kyangana kalira omundu w’esisoni erikolangana n’omundu oyutsangire kutsibu, oyukabugha bingyi. Ekyo ikyangana lhangirika nga kitsibu kike; aliriryo kyangana letha ebitsibu.” Mbwino wukalengekanaya wuthi abandu b’emibere eyikabya nga siyisosene sibanga thoka erikolangana nahake? Leka thulebaye eky’erileberyako ky’abakwenda babiri. Thwama thalengekania oku Petero, obundi thukalhangira iniabya omundu oyuwabya akabugha ekyosi-kyosi ekyamamwasa omwa menge. Thukabya thwamalengekania oku Yoane, thukalhangira omulhume obundi oyuwabya akatsuka erilengekania imwabugha kutse erikolha ekindu. Petero na Yoane babya bawithe emibere eyithasosene. Aliwe mubakolera Yehova haghuma omwa bughuma. (Emibiri 8:14; Abanya Galatia 2:9) Nethu munabwire ku byanganabya bithya. Nibya n’Abakristayo abawithe emibere eyithasosene bangana kolha haghuma omwa bughuma.
Kandi ibbwa wangakolhaki omundu omwa kithunga ekya wulimu amabugha kutse erikolha ekindu ekyamakuhithania? Ni kibuya eryibuka ngoku Kristo mwaholera mulikyethu oyo ngoku anakuholera, kandi ngoku wutholere iwakangania mulikyethu oyo y’olhwanzo. (Yoane 13:34, 35; Abanya Roma 5:6-8) Si kyang’uwana nahake erithwamu wuthi siwanganywana omundu kutse erimuyihighulhako. Omwakanya k’ekyo, yibulhaye: ‘Mbwino mughalha wethu anemukolha ebikathwa ebihano bya Yehova? Mbwino akakighenderera erinyihithania? Kutse ly’eribya isithuwithe emibere eyithasosene buyira? Erithabugha okwenene, mbwino syawithe emibere eyo naghe nanganza eribya nayo?’
Ng’eky’erileberyako, mulikyethu amabya inianzire erikania aliwe iwe isiwuli yibughira-bughira, busana naki iwuthakolha nayu omw’ithulira n’erilebya ekya wangamwighirako? Kandi ibbwa amabya iniakulengire omw’ihithya? Wunasi nga ni butseme bungahi omw’ihererya abakulire, abalhwere, kutse abawithe obuyithawa? Mbwino siwang’ighira oku mulikyethu oyo, nawu nga wang’ongera wuthi eribya mwenge? Enzumwa yiri yithi mughalha wenyu kutse mwali wenyu nomwangabya ini w’embaghane okw’iwe, iwangana thwamu eritsomana emibere yiwe emibuya. Nomwakine indi mwangana thend’ibya banywani kutsibu, imukendibya imunanzene. Eki ikikendi wathikya erihiraho obuholho, ahakathi-kathi k’inywe babiri n’omwa kithunga.
Omwa kighonye ky’erimbere, habya bali bethu babiri, iya Eodia na Sintike. Bakabya nga babya bawithe emibere ey’ahukene kutsibu, aliwe neryo omukwenda Paulo amabahira mw’omuhwa athi “babye n’obulengekania bughuma ng’abalikyethu b’Omukama.” (Abanya Filipi 4:2) Kuthya nethu thwanzire eriramya Yehova ithune bughuma na baghalha bethu na bali bethu n’erikulha-kulhania obuholho omwa kithunga.
SIWULIGHIRE ERITHENDI YITHEGHERERANGANIA LIKALHOLHA EMBERE
Busana naki thutholere ithwakolha omwa bya lhuba eriyilhusya mw’amalengekania mabi oku balikyethu? Ithwangana linganisya amalengekania mabi aya ng’ebithi ebiyithwire nabi ebyanga lhasa omwa kalima akuwene ak’ebimole. Thwamathendi kulhanga ebithi ebyo, ibikendi bughana akalima akosi. Kuthya, thwamalholha embere eribika amalengekania mabi okwa bandi, ikyangana tsandya ekithunga ekyosi. Aliwe thwamabya ithunanzire Yehova na balikyethu, ithukendi kolha ekyosi-kyosi eritheya obuholho bw’ekithunga.
Thwamalengaho erihiraho obuholho ahakathi-kathi kethu n’abandi, emyatsi yik’uwana. Ekyo mukyabya oku mulikyethu mughuma. Mubyabya bithya: “Munayowa mwali wethu mughuma iniakanyithwalha ng’omwana. Ekyo mukyanyilyambya kutsibu. Erihithana lyaghe lyabere line muyongera, munatsuka eribya ingamuneghukira. Munayibwira indi, ‘Syanzikirye, neryo naghe sinanga musikya.’”
Enyuma waho, mwali wethu oyu mwalengekania okw’iyowa liwe eryo. “Munatsuka erilengekania okwa bulemwa bwaghe, neryo munayipona. Munalhangira iningye ngatholere erihengulha amalengekania waghe. Nabere nabirisaba, munaghulira mwali wethu oyo y’ekihembo n’erimuhandikira ingamusaba ekighanyiro okwa malengekania waghe mabi. Muthwawanako n’erilighirana eribirirwa ekitsibu ekyo. Eritsuka n’ekiro ekyo, thune bughuma.”
Obuli mundu akayithagha obuholho. Aliwe omundu eriyowa isyawithe buholho kutse emiyiheko kyangana leka iniakolha omwa mibere eyithe y’obuholho. Eki kikanyirire omwa kihugho, aliwe Yehova sy’anzire abaramya biwe bakabya bathya. Abema ba Yehova batholere ibabya omwa buholho n’omwa bughuma. Yehova mwasondolha Paulo erihandikira Abakristayo ‘erikwama emibere y’olhulengo olho Nyamuhanga ababirikirira.’ Abere akabahira mw’omuhwa ngoku banga kolha eki, mwabugha athi: “Muyikehaye, mubye n’omuthima mwolho, muyibombeke. Mughanyirane omo lhwanzo. Mulenge eribya n’obughuma obukalhua okwa mulimu abuyirire, kandi mubye n’obuholho obukabamathanaya haghuma.” (Abanya Efeso 4:1-3) ‘Obuholho obukamathanaya haghuma’ obwa bandu ba Yehova balimo ni bw’obughuli bunene. Neryo kwesi ithwe bosi thukole ekyosi-kyosi erighumya obuholho obu n’erighunzaho ebitsibu byosi ebya thwangabya ithuwithe na balikyethu.


text:
ESSOMO 6
Olusuku lwa Katonda Luli Kumpi!
Ebintu ebibi ebiriwo mu nsi kati biraga nti Olusuku lwa Katonda luli kumpi. Baibuli yagamba nti twandirabye ebintu ebibi ng’Olusuku lwa Katonda lunaatera okutuuka. Kati tuli mu biseera ebyo! Bino bye bimu ku bintu Baibuli bye yagamba nti byandibaddewo:
Entalo ez’amaanyi. “Eggwanga liritabaala eggwanga ne kabaka alitabaala kabaka.” (Matayo 24:7) Obunnabbi buno butuukiridde. Okuva mu mwaka 1914, wabaddewo ssematalo bbiri era n’entalo entonotono nnyingi. Obukadde n’obukadde bw’abantu bazifiiriddemu.
Endwadde ezisaasaanye ennyo. Wandibaddewo ‘kawumpuli mu bifo ebitali bimu.’ (Lukka 21:11) Kino kituukiridde? Yee. Kookolo, endwadde z’omutima, akafuba, omusujja gw’ensiri, AIDS, n’endwadde endala zisse obukadde n’obukadde bw’abantu.
Ebbula ly’emmere. Okwetooloola ensi yonna waliwo abantu abatafuna bya kulya bimala. Obukadde n’obukadde bw’abantu bafa enjala buli mwaka. Kano kabonero akalala akalaga nti Olusuku lwa Katonda lunaatera okutuuka. Baibuli egamba: “Walibaawo enjala.”—Makko 13:8.
Musisi. “Walibaawo . . . ebikankano mu bifo ebitali bimu.” (Matayo 24:7) Kino nakyo kituu kiridde mu biseera byaffe. Abantu abasukka mu kakadde bafiiridde mu musisi okuva mu 1914.
Abantu ababi. Abantu bandibadde ‘baagala ssente’ era ‘nga beeyagala bokka.’ Bandibadde ‘baagala amasanyu okusinga Katonda.’ Abaana bandibadde ‘tebagondera bazadde baabwe.’ (2 Timoseewo 3:1-5) Tokkiriza nti leero waliwo abantu bwe batyo bangi nnyo? Tebassa kitiibwa mu Katonda, era batawaanya abo abagezaako okuyiga ebikwata ku Katonda.
Obumenyi bw’amateeka. Era wandibaddewo ‘okweyongera kw’obumenyi bw’amateeka.’ (Matayo 24: 12, NW) Oboolyawo okikkiriza nti obumenyi bw’amateeka bweyongedde nnyo okusinga bwe bwali emyaka egiyise. Buli wamu abantu bali mu kabi ak’okunyagibwa, okukumpanyizibwa, oba okukolebwako eby’akabi.
Ebintu bino byonna biraga nti Obwakabaka bwa Katonda buli kumpi. Baibuli egamba: “Bwe mulabanga ebyo nga bibaawo mumanyanga nti obwakabaka bwa Katonda buli kumpi.” (Lukka 21:31) Obwakabaka bwa Katonda kye ki? Ye gavumenti ya Katonda ey’omu ggulu ejja okuleeta Olusuku lwa Katonda ku nsi eno. Obwakabaka bwa Katonda bwe bujja okudda mu kifo kya gavumenti z’abantu.—Danyeri 2:44.


text:
Maaki 6-12
YEREMIYA 1-4
Oluyimba 23 n’Okusaba
Ennyanjula (Ddak. 3 oba obutawera)
EKIGAMBO KYA KATONDA KYA BUGAGGA
“Ndi Wamu Naawe Okukulokola”: (Ddak. 10)
[Mulabe vidiyo, Ennyanjula y’Ekitabo kya Yeremiya.]
Yer 1:6
—Yeremiya yali awulira nga tasobola kukola mulimu ogwali gumuweereddwa (w11 3/15 29 ¶4)
Yer 1:7-10, 17-19
—Yakuwa yasuubiza okuyamba Yeremiya (w06 1/1 7 ¶18; jr-E 88 ¶14-15
-
Okusima eby’Obugagga eby’eby’Omwoyo: (Ddak. 8)
Okusoma Bayibuli: (Ddak. 4 oba obutawera) Yer 4:1-10
BUULIRA N’OBUNYIIKIVU
Tegeka Ennyanjula z’Omwezi Guno: (Ddak. 15) Mulabe vidiyo eziraga ennyanjula ze tuyinza okukozesa, era oluvannyuma lwa buli vidiyo, mukubaganye ebirowoozo.
OBULAMU BW’EKIKRISTAAYO
Oluyimba 149
Ebikolebwa Ekibiina: (Ddak. 7) Mulabe vidiyo erina omutwe Ebikolebwa Ekibiina, eya Maaki.
Kaweefube w’Okuyita Abantu ku Kijjukizo Ajja Kutandika nga Maaki 18: (Ddak. 8) Okwogera okw’okuweebwa omulabirizi w’obuweereza, nga kwesigamiziddwa ku katabo Obulamu bw’Ekikristaayo n’Obuweereza Bwaffe aka Febwali 2016, olupapula 8. Buli omu muwe akapapula akayita abantu ku Kijjukizo, oluvannyuma oyogere ku ebyo ebikalimu. Bategeeze enteekateeka ey’okubugaba mu kitundu kye mubuuliramu.
Okuyiga Bayibuli okw’Ekibiina: (Ddak. 30) lv sul. 8 ¶11-18
Okufundikira n’Okubategeeza Ebya Wiiki Ejja (Ddak. 3)
Oluyimba 93 n’Okusaba


text:
Abiriga asingisiddwa ogw’okufuuyisa ku kisenge
Omubaka mu Palamenti owa Munisipaali ye Arua , Col. Ibrahim Abiriga asingisiddwa omusango gw'okufuuyisa ku kisenge kya Minisitule y'ebyensimbi mu Kampala era n'alagirwa okuliwa emitwalo ena (4.000)
Omulamuzi wa kkooti yooku City Hall mu Kampala, Beatrice Kainza Enkya ya leero, asingisizza Omubaka Abiriga oluvannyuma lw'okukkiriza omusango era bwatyo n'amulagira okusasula omutango gwa mitwalo ena (40.000) oba okusibwa e Luzira okumala ssabbiiti bbiri singa alemererwa okusasula
Kkooti okuwa Abiriga ekibonerezo kino, esinzidde ku mbeera ya Abiriga ey'obulamu eyalagiddwa mu nnamateeka we Usamah Ssebuufu mu biwandiiko by'eddwaliro nga Abiriga tasobola kusibira musulo bbanga ddene !!


text: 3 Bano be baana ba Dawudi ab’obulenzi abaamuzaalirwa mu Kebbulooni:+ omubereberye yali Amunoni+ era nnyina ye yali Akinowamu+ ow’e Yezuleeri; ow’okubiri yali Danyeri era nnyina ye yali Abbigayiri+ Omukalumeeri;2 ow’okusatu yali Abusaalomu+ mutabani wa Maaka muwala wa Talumaayi kabaka wa Gesuli; ow’okuna yali Adoniya+ mutabani wa Kaggisi;3 ow’okutaano yali Sefatiya era nnyina ye yali Abitali; ow’omukaaga yali Isuleyamu era nnyina ye yali Egula mukazi wa Dawudi.4 Abaana abaamuzaalirwa mu Kebbulooni baali mukaaga; eyo yafugirayo emyaka 7 n’emyezi 6, ate mu Yerusaalemi n’afugirayo emyaka 33.+5 Bano be yazaalira mu Yerusaalemi:+ Simeeya, Sobabu, Nasani,+ ne Sulemaani;+ abana abo baali ba Basu-seba+ muwala wa Ammiyeri.6 Ate abalala omwenda be bano: Ibukali ne Erisaama ne Erifereti7 ne Noga ne Nefegi ne Yafiya8 ne Erisaama ne Eriyada ne Erifereti.9 Abo bonna be baana ba Dawudi nga totaddeeko baana ba bazaana, era mwannyinaabwe yali ayitibwa Tamali.+10 Mutabani wa Sulemaani yali Lekobowaamu,+ Lekobowaamu yazaala Abiya,+ Abiya n’azaala Asa,+ Asa n’azaala Yekosafaati,+11 Yekosafaati n’azaala Yekolaamu,+ Yekolaamu n’azaala Akaziya,+ Akaziya n’azaala Yekowaasi,+12 Yekowaasi n’azaala Amaziya,+ Amaziya n’azaala Azaliya,+ Azaliya n’azaala Yosamu,+13 Yosamu n’azaala Akazi,+ Akazi n’azaala Keezeekiya,+ Keezeekiya n’azaala Manase,+14 Manase n’azaala Amoni,+ Amoni n’azaala Yosiya.+15 Abaana ba Yosiya be bano: omubereberye Yokanani, ow’okubiri Yekoyakimu,+ ow’okusatu Zeddeekiya,+ ow’okuna Salumu.16 Omwana* wa Yekoyakimu yali Yekoniya.+ Yekoniya yazaala Zeddeekiya.17 Abaana Yekoniya be yazaala nga musibe be bano: Seyalutyeri,18 Malukiramu, Pedaya, Senazzali, Yekamiya, Kosama, ne Nedabiya.19 Abaana ba Pedaya be bano: Zerubbaberi+ ne Simeeyi. Abaana ba Zerubbaberi be bano: Mesulamu ne Kananiya (ne Seromisi mwannyinaabwe);20 ate abataano abalala be bano: Kasuba, Okeri, Berekiya, Kasadiya ne Yusabu-kesedi.21 Abaana ba Kananiya be bano: Peratiya ne Yesukaya. Omwana* wa Yesukaya yali Lefaya. Omwana* wa Lefaya yali Alunani. Omwana* wa Alunani yali Obadiya. Omwana* wa Obadiya yali Sekaniya.22 Abaana ba Sekaniya be bano: Semaaya n’abaana be (Kattusi, Igali, Baliya, Neyaliya, ne Safati)—bonna awamu baali abaana mukaaga.23 Abaana ba Neyaliya be bano: Eriwenayi, Kizukiya, ne Azulikamu; baali basatu.24 Abaana ba Eriwenayi be bano: Kodaviya, Eriyasibu, Peraya, Akkubu, Yokanani, Deraya, ne Anani; baali musanvu.


text:
Ebibuuzo Ebiva mu Basomi
Kiki ekiyinza okukolebwa okuyamba bakkiriza bannaffe obuwoowo be buyisa obubi?
Abantu obuwoowo be buyisa obubi boolekagana n’obuzibu obw’amaanyi. Bangi ku bo baba tebayinza kwewalira ddala buwoowo ng’obwo kubanga basanga abantu abatali bamu ababa beekubye obuwoowo. Kyokka, wabaddewo ab’oluganda abamu ababuuza obanga kisoboka okusaba baganda baffe ne bannyinaffe obuteekuba buwoowo nga bagenda mu nkuŋŋaana ennene oba entono.
Kya lwatu nti tewali Mukristaayo n’omu yandyagadde kukola kintu kyonna ekiyinza okuleetera abalala okukaluubirirwa okubeerawo mu nkuŋŋaana zaffe. Ffenna twetaaga okubaawo mu nkuŋŋaana zaffe tusobole okuzzibwamu amaanyi. (Beb. 10:24, 25) N’olwekyo, abo bonna obuwoowo be buyisa obubi ennyo basobola okutuukirira abakadde ne babategeeza ku kizibu kyabwe ekyo. Wadde nga tewali kyawandiikibwa kyonna kigaana muntu kwekuba buwoowo, abakadde bwe bategeezebwa ku kizibu ekyo basobola okuyamba abalala mu kibiina okutegeera embeera bakkiriza bannaffe ng’abo gye baba bayitamu. Okusinziira ku mbeera eba eriwo, abakadde basobola okunoonyereza mu bitabo byaffe ku nsonga ekwata ku buwoowo era ne boogera ku ebyo ebituukirawo mu kitundu eky’ebyetaago by’ekibiina mu Lukuŋŋaana lw’Obuweereza, oba mu ngeri ey’amagezi bayinza okuyisa ekirango ekikwata ku nsonga eyo. * Kyokka, abakadde basaanidde okwewala okuba nga buli kiseera bayisa ebirango ebikwata ku nsonga eyo. Kikulu okukijjukira nti mu nkuŋŋaana zaffe mubaamu abantu abapya abatamanyi ku kizibu ekyo, era tetwagala kubamalako mirembe. Tetwandyagadde muntu yenna akozesa obuwoowo mu ngeri esaana okuwulira nti emirembe gimuweddeko.
Bwe kiba nti mu kibiina kyammwe mulimu abantu obuwoowo be buyisa obubi ennyo, bwe kiba kisoboka, enteekateeka ziyinza okukolebwa ne batuula bokka ng’enkuŋŋaana zigenda mu maaso. Ng’ekyokulabirako, Ekizimbe kyammwe eky’Obwakabaka kiyinza okuba nga kiriko ekisenge ekirala ab’oluganda ng’abo mwe bayinza okutuula ne baba nga basobola bulungi okuwulira ebigenda mu maaso mu nkuŋŋaana. Ekyo bwe kikolebwa era ne basigala nga bakyayisibwa bubi nnyo, enteekateeka ziyinza okukolebwa ne babakwatiranga enkuŋŋaana ku butambi oba ne babayunganga ku nkuŋŋaana nga bakozesa amasimu, nga bwe kitera okukolebwa eri abo ababa batakyasobola kuva waka.
Obuweereza Bwaffe obw’Obwakabaka buzze butukubiriza okufaayo ennyo ku balala bwe kituuka ku kwekuba obuwoowo nga tugenda ku nkuŋŋaana ennene. Okuva bwe kiri nti enkuŋŋaana ezimu ennene ziba munda mu bizimbe, abo abajja ku nkuŋŋaana ezo basabibwa obutakozesa buwoowo obuwunya ennyo. Ensonga eyo etera okukkaatirizibwa nnaddala bwe kituuka ku lukuŋŋaana olunene olw’ennaku esatu, okuva bwe kiri nti ku lukuŋŋaana ng’olwo tekiba kyangu kufunira abo obuwoowo be buyisa obubi kifo kya njawulo mwe bayinza okutuula bokka. Kyokka, obulagirizi obwo tebukwata ku nkuŋŋaana ze tufunira mu bibiina byaffe.
Okuva bwe kiri nti tukyali mu nteekateeka eno ey’ebintu, ffenna twolekagana n’ebizibu ebiva ku butali butuukirivu bwe twasikira. Kyokka kitusanyusa nnyo abalala bwe babaako kye bakolawo okukendeeza ku bizibu bye tufuna! Kiyinza okutwetaagisa okwefiiriza ne tuteekuba buwoowo obuyinza okukifuula ekizibu eri bakkiriza bannaffe okujja mu Bwe tuba nga ddala twagala bakkiriza bannaffe, tujja kuba beetegefu okukikola.
Waliwo obukakafu obulaga nti Pontiyo Piraato yaliyo?
Abasomi ba Bayibuli bangi bamanyi Pontiyo Piraato olw’ekyo kye yakola mu kuwozesa Yesu n’okumusalira ogw’okufa. (Mat. 27:1, 2, 24-26) Naye erinnya lye lirabikira ne mu biwandiiko ebirala eby’edda ebyawandiikibwa mu kiseera kye. Ekitabo ekiyitibwa The Anchor Bible Dictionary kiraga nti ebiwandiiko ebyogera ku Piraato “bingi nnyo okusinga ebyo ebyogera ku gavana omulala yenna Omuruumi owa Buyudaaya.”
Erinnya lya Piraato okusingira ddala lirabikira mu biwandiiko bya munnabyafaayo Omuyudaaya ayitibwa Josephus, eyawandiika ku bizibu bisatu Piraato bye yayolekagana nabyo ng’afuga nga gavana wa Buyudaaya. Munnabyafaayo Omuyudaaya ayitibwa Philo, naye yayogera ku kizibu eky’okuna Piraato kye yayolekagana nakyo. Omuwandiisi w’ebitabo omu Omuruumi ayitibwa Tacitus, eyawandiika ku byafaayo bya ba empula ba Rooma, yalaga nti Pontiyo Piraato yasalira Yesu ogw’okufa mu kiseera ky’obufuzi bwa Tiberiyo.
Mu 1961, abanoonyereza ku bintu eby’edda baazuula ejjinja mu Kayisaliya eryaliko erinnya lya Piraato mu Lulattini. Ebigambo ebimu ebiri ku jjinja eryo (eriragiddwa wano) tebirabika bulungi, naye kigambibwa nti byali bigamba nti: “(Ekizimbe kino) Tiberiyamu, Pontiyo Piraato, omukulu wa Buyudaaya, yakiwaayo eri katonda ow’ekitiibwa.” Ekizimbe ekyogerwako kirabika yali yeekaalu eyazimbibwa okujjukira empula wa Rooma Tiberiyo.
Omubuulizi omukazi bw’aba alina omuntu gw’ayigiriza Bayibuli nga waliwo omubuulizi omusajja, omubuulizi omukazi kiba kimwetaagisa okubikka ku mutwe?
Ekitundu “Ebibuuzo Ebiva mu Basomi” ekyafulumira mu Watchtower eya Jjulaayi 15, 2002, kyagamba nti mwannyinaffe aba alina okubikka ku mutwe singa aba ayigiriza omuntu Bayibuli nga waliwo omubuulizi omusajja, k’abe nga mubatize oba nga si mubatize. Oluvannyuma lw’okwongera okwekenneenya ensonga eno tukirabye nti waliwo enkyukakyuka erina okukolebwa ku bulagirizi obwo.
Bwe kiba nti ali n’omubuulizi omusajja omubatize, mwannyinaffe aba alina okubikka ku mutwe gwe ng’ayigiriza omuyizi wa Bayibuli. Ekyo bw’akikola aba akiraga nti assa ekitiibwa mu nteekateeka y’obukulembeze mu kibiina Ekikristaayo, okuva bwe kiri nti aba akola omulimu ogwandibadde gukolebwa ow’oluganda. (1 Kol. 11:
Kyokka singa mwannyinaffe aba ayigiriza omuntu Bayibuli ng’ali n’omubuulizi omusajja atali mubatize ate nga si mwami we, okusinziira ku Byawandiikibwa, kiba tekimwetaagisa kubikka ku mutwe gwe. Wadde kiri kityo, mwannyinaffe bw’awulira ng’omuntu we ow’omunda amukubiriza okubikka ku mutwe gwe ne mu mbeera eyo, ekyo ayinza okukikola.
^ lup. 4 Okumanya ebisingawo ku buwoowo, laba Awake! eya Agusito 8, 2000, olupapula 8-10.


text:
EKIGAMBO KYA KATONDA KYA BUGAGGA | NEKKEMIYA 12-13
Bye Tuyigira ku Nekkemiya
Nekkemiya yalwanirira okusinza okw’amazima
Eriyasibu kabona asinga obukulu yakkiriza Tobiya ataali muweereza wa Yakuwa era eyali aziyiza abantu ba Yakuwa okumuwabya
Eriyasibu yawa Tobiya ekisenge ekiriirwamu eky’omu yeekaalu
Nekkemiya yakasuka ebintu bya Tobiya byonna ebweru n’alongoosa ekisenge ekyo, era ne kiddamu okukozesebwa mu ngeri entuufu
Nekkemiya yeeyongera okulwanyisa ebintu byonna ebibi ebyali bikolebwa mu Yerusaalemi


text:
ESSUULA 6
Omwana Eyasuubizibwa
YESU AKOMOLEBWA, OLUVANNYUMA ATWALIBWA MU YEEKAALU
Yusufu ne Maliyamu basigala mu Besirekemu mu kifo ky’okuddayo e Nazaaleesi. Yesu bw’aweza ennaku munaana, akomolebwa, ng’Amateeka Katonda ge yawa Abayisirayiri bwe gagamba. (Eby’Abaleevi 12:2, 3) Era mpisa y’Abayisirayiri okutuuma omwana ow’obulenzi erinnya ku olwo. Omwana waabwe bamutuuma Yesu, nga malayika Gabulyeri bwe yabagamba.
Kati wayise omwezi nga gumu, era Yesu wa nnaku 40. Bazadde be kati bamutwala wa? Bamutwala ku yeekaalu e Yerusaalemi, ekifo ekitali wala nnyo okuva we babeera. Amateeka gagamba nti nga wayise ennaku 40 oluvannyuma olw’omwana ow’obulenzi okuzaalibwa, maama we aba alina okuwaayo ekiweebwayo eky’okutukuzibwa ku yeekaalu.—Eby’Abaleevi 12:4-8.
Ekyo kyennyini Maliyamu ky’akola. Maliyamu awaayo obunyonyi obutono bubiri ng’ekiweebwayo kye. Ekyo kituyamba okutegeera embeera y’eby’enfuna Yusufu ne Maliyamu gye balimu. Okusinziira ku Mateeka, omukazi aba azadde alina okuwaayo endiga ento n’ekinyonyi. Naye bw’aba nga tasobola kuwaayo ndiga, asobola okuwaayo bukaamukuukulu bubiri oba amayiba abiri. Obunyonyi obwo Maliyamu bw’asobola okuwaayo, era ekyo ky’akola.
Ku yeekaalu, wabaawo omusajja omukadde atuukirira Yusufu me Maliyamu. Omusajja oyo ayitibwa Simyoni. Katonda amutegeezezza nti, nga tannafa, ajja kulaba ku Kristo oba Masiya, Yakuwa gwe yasuubiza. Omwoyo omutukuvu gukulembera Simyoni okugenda ku yeekaalu gy’asanga Yusufu ne Maliyamu nga bali n’omwana waabwe omuto. Simyoni akwata Yesu n’amusitula.
Ng’asitudde Yesu, Simyoni yeebaza Katonda ng’agamba nti: “Mukama Afuga Byonna, olese omuddu wo agende mirembe nga bwe wayogera, kubanga amaaso gange galabye oyo aleeta obulokozi gwe wateekawo mu maaso g’abantu bonna, ekitangaala ekiggyawo ekizikiza ekibisse amawanga era ekitiibwa ky’abantu bo Isirayiri.”—Lukka 2:29-32.
Ebigambo ebyo byewuunyisa nnyo Yusufu ne Maliyamu. Simyoni abawa omukisa era n’agamba Maliyamu nti omwana we “alondeddwa okuviirako bangi okugwa n’okuyimuka mu Isirayiri” era nti yandifunye ennaku ey’amaanyi, eringa okufumita okw’ekitala eky’obwogi.—Lukka 2:34.
Waliwo n’omuntu omulala aliwo. Erinnya lye ye Ana, nnabbi omukazi ow’emyaka 84. Mu butuufu, Ana tayosa kugenda ku yeekaalu. Ana agenda awali Yusufu, Maliyamu, n’omwana waabwe Yesu. Ana atandika okwebaza Katonda n’okubuulira abalala ebikwata ku Yesu.
Tewali kubuusabuusa nti ebyo byonna ebigenda mu maaso bireetera Yusufu ne Maliyamu essanyu lingi! Mu butuufu, ebintu ebyo byonna byeyongera okubakakasa nti omwana waabwe y’Oyo Katonda gwe yali yasuubiza.


text:
Engeri Gye Twambala Omuntu Omuggya era ne Tumukuuma
“Mwambale omuntu omuggya.”—BAK. 3:10.
1, 2. (a) Lwaki ffenna tusobola okwambala omuntu omuggya? (b) Bintu ki ebizingirwa mu kwambala omuntu omuggya ebyogerwako mu Abakkolosaayi 3:10-14?
EBIGAMBO “omuntu omuggya” birabika emirundi ebiri mu Enkyusa ey’Ensi Empya. (Bef. 4:24; Bak. 3:10) Omuntu omuggya ze ngeri ezituukagana n’ebyo Katonda by’ayagala. Ffenna tusobola okwambala omuntu omuggya. Lwaki? Kubanga Katonda yatonda abantu mu kifaananyi kye ne kiba nti basobola okwoleka engeri ze.—Lub. 1:26, 27; Bef. 5:1.
2 Kyo kituufu nti olw’okuba twasikira ekibi okuva ku Adamu ne Kaawa, oluusi tufuna okwegomba okubi. Ate era abantu be tubaamu nabo bayinza okutuleetera okwoleka engeri ezitali nnungi. Naye Yakuwa asobola okutuyamba okwoleka engeri ze. Mu kitundu kino, tugenda kulaba ebintu ebitali bimu ebizingirwa mu kwambala omuntu omuggya Pawulo bye yayogerako. (Soma Abakkolosaayi 3: 10-14.) Era tugenda kulaba engeri gye tuyinza okwoleka omuntu omuggya mu buweereza bwaffe.
“MMWENNA MULI OMUNTU OMU”
3. Ekimu ku bintu ebizingirwa mu kwambala omuntu omuggya kye kiruwa?
3 Oluvannyuma lw’okutukubiriza okwambala omuntu omuggya, Pawulo yakiraga nti obutasosola kye kimu ku bintu ebizingirwa mu kwambala omuntu omuggya. Yagamba nti: “Tewakyaliwo Muyonaani wadde Omuyudaaya, okukomolebwa oba obutakomolebwa, omugwira, Omusukusi, omuddu, oba ow’eddembe.” * Lwaki mu kibiina temulina kubaamu kusosola mu bantu olwa langi zaabwe, amawanga gaabwe, oba olwa ssente n’obuyigirize bwe balina? Ekyo kiri kityo kubanga abagoberezi ba Kristo ab’amazima ‘bonna bali omuntu omu.’—Bak. 3:11; Bag. 3:28.
4. (a) Abaweereza ba Yakuwa balina kuyisa batya abalala? (b) Kiki ekiyinza okutaataaganya obumu bw’ekibiina?
4 Abo abambadde omuntu omuggya bassa ekitiibwa mu bakkiriza bannaabwe ne mu bantu abalala, ka babe ba langi ki oba ka babe nga baakulira mu mbeera ki. (Bar. 2:11) Naye kino si kyangu mu bitundu ebimu eby’ensi. Ng’ekyokulabirako, edda mu South Africa, ab’obuyinza baali bassaawo etteeka ng’abantu aba langi emu balina kubeera mu kitundu kyabwe bokka. Abantu abasinga obungi leero mu South Africa, nga mwe muli n’Abajulirwa ba Yakuwa, bakyabeera mu bitundu ng’ebyo. N’olwekyo, okusobola okuyamba ab’oluganda mu nsi eyo ‘okugaziwa,’ kwe kugamba, okwongera okumanyagana, mu Okitobba 2013, Akakiiko Akafuzi kalina enteekateeka ey’enjawulo gye kassaawo. (2 Kol. 6:13) Biki ebyali bizingirwa mu nteekateeka eyo?
5, 6. (a) Okusobola okwongera okunyweza obumu mu bantu ba Katonda abali mu South Africa, nteekateeka ki eyakolebwa? (Laba ekifaananyi ku lupapula 22.) (b) Biki ebivuddemu?
5 Enteekateeka yakolebwa ng’ebibiina bibiri bibiri ebyogera ennimi ez’enjawulo oba eby’abantu aba langi ez’enjawulo bibeerako wamu ku wiikendi ezimu. Ab’oluganda ne bannyinaffe mu bibiina byombi baakolerangako wamu mu mulimu gw’okubuulira, baafuniranga wamu enkuŋŋaana, era baasembezeganyanga mu maka gaabwe. Ebibiina bingi byenyigira mu nteekateeka eyo, era ofiisi y’ettabi yafuna lipoota nnyingi ennungi ezaalaga nti bangi baasiima nnyo enteekateeka eyo, nga mwe muli n’abo abatali Bajulirwa ba Yakuwa. Ng’ekyokulabirako, omukulu w’eddiini omu yagamba nti: “Siri Mujulirwa wa Yakuwa, naye nkirabye nti mukola omulimu gw’okubuulira mu ngeri entegeke obulungi, era temusosolagana mu langi.” Enteekateeka eyo yakwata etya ku Bajulirwa ba Yakuwa?
6 Mu kusooka, mwannyinaffe omu ayitibwa Noma ow’omu kibiina ekyogera Oluzosa yali atya okukyaza mu maka ge ab’oluganda abazungu abaali mu kibiina ky’Olungereza, kubanga yali mwavu. Naye oluvannyuma lw’okubuulirako awamu n’ab’oluganda abazungu era n’okukyalako mu maka gaabwe, Noma yagamba nti: “Mbadde simanyi nti nabo bantu ba bulijjo nga ffe!” Ekiseera bwe kyatuuka ng’ekibiina eky’Oluzosa kye kirina okusembeza ab’oluganda ab’omu kibiina eky’Olungereza, Noma yateekateeka ekijjulo n’ayita abamu ku b’oluganda okuva mu kibiina ekyo. Omu ku abo abajja mu maka ge yali wa luganda muzungu ate nga mukadde mu kibiina. Noma yagamba nti, “Nneewuunya nnyo okulaba nti ow’oluganda oyo yakkiriza okutuula ku kakuleeti akampi.” Enteekateeka eyo esobozesezza ab’oluganda ne bannyinaffe bangi okufuna emikwano emirala, era bamalirivu okweyongera okumanya bakkiriza bannaabwe ab’omu bitundu ebirala.
‘OBUSAASIZI N’EKISA’
7. Lwaki twetaaga okuba abasaasizi?
7 Ng’ensi ya Sitaani ekyaliwo, tujja kweyongera okufuna ebizibu. Twolekagana n’ebizibu gamba ng’ebbula ly’emirimu, obulwadde obw’amaanyi, okuyigganyizibwa, obutyabaga, okufiirwa ebintu byaffe olw’obumenyi bw’amateeka obuliwo, n’ebizibu ebirala. Okusobola okuzziŋŋanamu amaanyi, tulina okuba abasaasizi. Okusaasira abalala kituleetera okubalaga ekisa. (Bef. 4:32) Okwoleka engeri ezo kitusobozesa okukoppa Katonda waffe n’okubudaabuda abalala.—2 Kol. 1:3, 4.
8. Bwe tulaga bonna mu kibiina obusaasizi n’ekisa birungi ki ebiyinza okuvaamu? Waayo ekyokulabirako.
8 Tuyinza tutya okulaga abalala ekisa, naddala abagwira oba abo abali mu mbeera ezitali nnyangu? Tusaanidde okufuula abantu ng’abo mikwano gyaffe era tubayambe okukiraba nti ba mugaso mu kibiina. (1 Kol. 12:22, 25) Lowooza ku ekyo ekyatuuka ku Dannykarl eyava mu Philippines n’agenda okubeera mu Japan. Ku mulimu gye yali akola yali tayisibwa bulungi nga bakozi banne abalala Abajapaani. Naye lumu yagendako mu nkuŋŋaana z’Abajulirwa ba Yakuwa. Dannykarl agamba nti: “Kyenkana bonna abaali mu lukuŋŋaana olwo baali Bajapaani, naye bannyaniriza n’essanyu nga balinga abaali bamaze ebbanga nga bammanyi.” Ab’oluganda beeyongera okumulaga ekisa, era ekyo kyamuleetera okukulaakulana mu by’omwoyo. Yabatizibwa era kati aweereza ng’omukadde mu kibiina. Abakadde abalala mu kibiina Dannykarl mw’ali basanyufu nnyo okuba nti Dannykarl ne mukyala we Jennifer bali mu kibiina kyabwe. Bagamba nti: “Dannykarl ne mukyala we beerekerezza bingi okusobola okuweereza nga bapayoniya era basizzaawo ekyokulabirako ekirungi mu kusooka okunoonya Obwakabaka.”—Luk. 12:31.
9, 10. Waayo ebyokulabirako ebiraga ebirungi ebiva mu kulaga abantu be tubuulira obusaasizi.
9 Okubuulira amawulire amalungi ag’Obwakabaka kituwa akakisa ‘okukolera bonna ebirungi.’ (Bag. 6:10) Abajulirwa ba Yakuwa bangi balaga abagwira obusaasizi nga bafuba okuyiga ennimi endala. (1 Kol. 9:23) Ekyo kivuddemu ebirungi bingi. Ng’ekyokulabirako, mwannyinaffe Tiffany abeera mu Australia yayiga Oluswayiri asobole okuyambako mu kibiina ky’Oluswayiri ekiri mu kibuga Brisbane. Wadde nga Tiffany tekyamubeerera kyangu kuyiga Luswayiri, afunye emikisa mingi. Agamba nti: “Bw’oba oyagala okufuna essanyu eritagambika mu buweereza bwo, gezaako okuweereza mu kibiina ekyogera olulimi olugwira. Obanga agenze mu kitundu ekirala kyokka nga tovudde w’obeera. Ofuna akakisa okulaba obulungi oluganda lwaffe olw’ensi yonna n’obumu bwe tulina.”
10 Ate era lowooza ku maka agamu mu Japan. Omu ku baana ab’omu maka ago ayitibwa Sakiko agamba nti: “Mu myaka gya 1990, bwe twabanga tubuulira, twateranga okusanga abantu enzaalwa za Brazil. Bwe twabasomeranga ebyawandiikibwa gamba nga Okubikkulirwa 21:3, 4 oba Zabbuli 37:10, 11, 29 nga tukozesa Bayibuli ey’Olupotugo, bassangayo nnyo omwoyo era oluusi baakulukusanga n’amaziga.” Naye ab’omu maka ago balina n’ekintu ekirala kye baakola. Sakiko agamba nti: “Bwe twalaba ng’abantu abo balina ennyonta ey’eby’omwoyo, ffenna ng’amaka twatandika okuyiga Olupotugo.” Oluvannyuma ab’omu maka ago baayamba mu kutandikawo ekibiina ky’Olupotugo. Emyaka bwe gizze giyitawo, ab’omu maka ago bayambye abagwira bangi okufuuka abaweereza ba Yakuwa. Sakiko agamba nti: “Tekyali kyangu kuyiga Lupotugo, naye emikisa gye tufunye mingi nnyo. Twebaza nnyo Yakuwa.”—Soma Ebikolwa 10:34, 35.
‘MWAMBALE OBWETOOWAZE’
11, 12. (a) Kiki ekyanditukubirizza okwambala omuntu omuggya, era lwaki? (b) Kiki ekinaatuyamba okusigala nga tuli beetoowaze?
11 Ekintu ekyanditukubirizza okwambala omuntu omuggya kwe kuweesa Yakuwa ekitiibwa, so si okwagala okutenderezebwa abantu. Kijjukire nti n’ekitonde eky’omwoyo ekyali kituukiridde kyayonoona olw’okuba kyafuna amalala. (Geraageranya ne Ezeekyeri 28:17.) Bwe kiba nti ekitonde ekyo ekyali kituukiridde kyafuna amalala, ate olwo ffe abantu abatatuukiridde! Naye wadde nga tetutuukiridde, tusobola okwambala obwetoowaze. Kiki ekinaatuyamba okwambala obwetoowaze?
12 Okusobola okusigala nga tuli beetoowaze, tulina okufunangayo akadde buli lunaku okufumiitiriza ku ebyo bye tusoma mu Kigambo kya Katonda. (Ma. 17:18-20) Kikulu okufumiitiriza ku ebyo Yesu bye yayigiriza ne ku kyokulabirako ekirungi kye yassaawo mu kwoleka obwetoowaze. (Mat. 20:28) Yesu yatuuka n’okunaaza ebigere by’abatume be. (Yok. 13:12-17) Era tulina n’okusabanga Yakuwa atuwe omwoyo omutukuvu gutuyambe okwewala okwetwala nti tuli ba waggulu ku balala.—Bag. 6:3, 4; Baf. 2:3.
13. Birungi ki ebiva mu kwoleka obwetoowaze?
13 Soma Engero 22:4. Ffenna abaweereza ba Yakuwa tulina okuba abeetoowaze, era bwe tuba abeetoowaze kivaamu ebirungi bingi. Bwe tuba abeetoowaze, kituyamba okuleetawo emirembe n’obumu mu kibiina. Ate era bwe twoleka obwetoowaze, Yakuwa atulaga ekisa kye eky’ensusso. Omutume Peetero yagamba nti: “Mmwenna mwambale obuwombeefu nga mukolagana n’abalala, kubanga Katonda alwanyisa ab’amalala naye abawombeefu abalaga ekisa eky’ensusso.”—1 Peet. 5:5.
“MWAMBALE . . . OBUKKAKKAMU N’OBUGUMIIKIRIZA”
14. Ani assizzaawo ekyokulabirako ekisingayo obulungi mu kwoleka obukkakkamu n’obugumiikiriza?
14 Leero abantu abasinga obungi balowooza nti omuntu omukkakkamu oba omugumiikiriza aba munafu. Naye ekyo si kituufu n’akamu! Yakuwa ye nsibuko y’obukkakkamu n’obugumiikiriza, naye y’asingayo okuba ow’amaanyi. Yakuwa ataddewo ekyokulabirako ekisingayo obulungi mu kwoleka obukkakkamu n’obugumiikiriza. (2 Peet. 3:9) Ng’ekyokulabirako, lowooza ku ngeri Yakuwa gye yayolekamu obugumiikiriza ng’akolagana ne Ibulayimu ne Lutti. (Lub. 18:22-33; 19:18-21) Ate era Yakuwa yamala emyaka egisukka mu 1,500 ng’agumiikiriza eggwanga lya Isirayiri eryali ejjeemu.—Ezk. 33:11.
15. Yesu yassaawo atya ekyokulabirako ekirungi mu kwoleka obukkakkamu n’obugumiikiriza?
15 Yesu naye mukkakkamu. (Mat. 11:29) Yesu yagumiikiriza nnyo obunafu bw’abagoberezi be. Mu kiseera kyonna kye yamala ku nsi ng’aweereza, abalabe be baamwogereranga bubi. Wadde kyali kityo, yasigala nga mukkakkamu era nga mugumiikiriza okutuusiza ddala lwe yattibwa. Bwe yali ku muti ng’ali mu bulumi obw’ekitalo, Yesu yasaba Kitaawe asonyiwe abaamutta kubanga baali “tebamanyi kye bakola.” (Luk. 23:34) Nga Yesu yassaawo ekyokulabirako ekirungi ennyo mu kwoleka obukkakkamu n’obugumiikiriza!—Soma 1 Peetero 2:21-23.
16. Tuyinza tutya okwoleka obukkakkamu n’obugumiikiriza?
16 Tuyinza tutya okwoleka obukkakkamu n’obugumiikiriza? Pawulo yayogera ku ngeri emu gye tuyinza okukikolamu bwe yagamba nti: “Mweyongere okugumiikirizigananga n’okusonyiwagananga omuntu yenna bw’aba n’ensonga ku munne. Era nga Yakuwa bwe yabasonyiyira ddala, nammwe mukole bwe mutyo.” (Bak. 3:13) Twetaaga okuba abakkakkamu era abagumiikiriza okusobola okugondera ekiragiro ekyo. Bwe tusonyiwa abalala, kituyamba okukuuma obumu bw’ekibiina.
17. Lwaki kikulu okwoleka obukkakkamu n’obugumiikiriza?
17 Buli Mukristaayo ateekeddwa okwambala obukkakkamu n’obugumiikiriza. Ekyo kiri kityo kubanga bwe tuba ab’okulokolebwa tulina okwoleka engeri ezo. (Mat. 5:5; Yak. 1:21) N’ekisinga obukulu, bwe twoleka engeri ezo, tuweesa Yakuwa ekitiibwa era kisobola n’okuleetera abalala okuzooleka.—Bag. 6:1; 2 Tim. 2:24, 25.
“MWAMBALE OKWAGALA”
18. Kakwate ki akaliwo wakati w’okwagala n’obutaba basosoze?
18 Engeri zonna ze tulabye mu kitundu kino zirina akakwate n’okwagala. Ng’ekyokulabirako, omuyigirizwa Yakobo yanenya bakkiriza banne abamu kubanga baafangayo nnyo ku bagagga okusinga abaavu. Yakiraga nti ekyo kyali kikontana n’etteeka lya Kabaka ekkulu erigamba nti: “Yagalanga muliraanwa wo nga bwe weeyagala.” Yagattako nti: “Bwe mweyongera okusosolagana, muba mwonoona.” (Yak. 2:8, 9) Bwe tuba n’okwagala tetujja kusosola bantu olw’obuyigirize bwabwe, langi yaabwe, oba olwa ssente ze balina. Obutali busosoze bwaffe tebulina kuba bwa kungulu. Bulina kuviira ddala ku mutima.
19. Lwaki kikulu nnyo okwambala okwagala?
19 Era okwagala “kugumiikiriza era kwa kisa,” ate era “tekwegulumiza.” (1 Kol. 13:4) Omuntu okusobola okweyongera okubuulira amawulire amalungi ag’Obwakabaka alina okuba omugumiikiriza, ow’ekisa, era omwetoowaze. (Mat. 28:19) Engeri ezo era zituyamba okukolagana obulungi ne bakkiriza bannaffe bonna mu kibiina. Birungi ki ebiva mu kwoleka okwagala ng’okwo? Kiviirako ebibiina okuba obumu, ne kiweesa Yakuwa ekitiibwa era ne kireetera abalala okukkiriza amazima. N’olwekyo, tekyewuunyisa nti Pawulo bwe yali akomekkereza okwogera ku bintu ebizingirwa mu kwambala omuntu omuggya yagamba nti: “Okugatta ku ebyo byonna, mwambale okwagala kubanga kwe kunywereza ddala obumu.”—Bak. 3:14.
‘MWEYONGERE OKUFUULIBWA ABAGGYA’
20. (a) Bibuuzo ki bye tusaanidde okwebuuza, era lwaki? (b) Kiki kye twesunga?
20 Buli omu ku ffe asaanidde okwebuuza nti, ‘Nkyukakyuka ki endala ze nneetaaga okukola okusobola okweyambulirako ddala omuntu ow’edda?’ Tulina okunyiikira okusaba Katonda atuyambe era tulina okufuba ennyo okweggyamu endowooza embi n’okulekayo emize emibi ebiyinza okutulemesa okusikira Obwakabaka bwa Katonda. (Bag. 5:19-21) Era tulina okwebuuza, ‘Nneeyongera okufuulibwa omuggya mu ndowooza yange?’ (Bef. 4:23, 24) Ffenna Abakristaayo tulina okweyongera okwambala omuntu omuggya n’okumukuuma okutuusa lwe tulifuuka abantu abatuukiridde. Lowooza ku bulamu bwe buliba nga buli omu ku nsi ayambadde omuntu omuggya era ng’ayoleka engeri za Yakuwa mu ngeri etuukiridde!
^ lup. 3 Mu biseera by’edda, Abasukusi baali banyoomebwa nga batwalibwa ng’abantu abatali bagunjufu.


text:
Chapter 1
1 Ku lubereberye waaliwo Kigambo, Kigambo n'aba awali Katonda, Kigambo n'aba Katonda.
2 Oyo yaliwo ku lubereberye awali Katonda.
3 Ebintu byonna byakolebwa ku bw'oyo; era awataali ye tewaakolebwa kintu na kimu ekyakolebwa.
4 Obulamu bwali mu ye; obulamu ne buba omusana gw'abantu.
5 Omusana ne gwaka mu kizikiza, so ekizikiza tekyagutegeera.
6 Waalabika omuntu, Katonda, gwe yatuma, erinnya lye Yokaana.
7 Oyo yajja olw'okutegeeza ategeeze eby'omusana, bonna bakkirize ku bubwe.
8 Oyo si ye musana, wabula okutegeeza eby'omusana.
9 Waliwo omusana ogw'amazima ogwakira buli muntu, nga gujja mu nsi.
10 Yali mu nsi, ensi yakolebwa ku bubwe, era ensi teyamutegeera.
11 Yajja mu matwale ge, naye abaali mu matwale ge tebaamusembeza.
12 Naye bonna abaamusembeza yabawa obuyinza okufuuka abaana ba Katonda, be bakkiriza erinnya lye:
13 abataazaalibwa musaayi, newakubadde okwagala kw'omubiri, newakubadde okwagala kw'omuntu, naye abaazaalibwa Katonda.
14 Kigambo n'afuuka omubiri, n'abeerako gye tuli (ne tulaba ekitiibwa kye, ekitiibwa ng'eky'oyo eyazaalibwa omu yekka Kitaffe), ng'ajjudde ekisa n'amazima.
15 Yokaana n'amutegeeza n'ayogerera waggulu ng'ayogera nti Oyo gwe nnagamba nti Ajja ennyuma wange ansinga nze: kubanga ye yali ow'olubereberye ku nze.
16 Kubanga ku kujjula kwe ffe fenna kwe twaweebwa, n'ekisa mu kifo ky'ekisa.
17 Kubanga amateeka gaaweebwa ku bwa Musa; ekisa n'amazima byabaawo ku bwa Yesu Kristo.
18 Tewali eyali alabye ku Katonda wonna wonna; Omwana eyazaalibwa omu yekka, aba mu kifuba kya Kitaffe, oyo yamutegeeza.
19 Kuno kwe kutegeeza kwa Yokaana, Abayudaaya abaava e Yerusaalemi bwe baamutumira bakabona n'Abaleevi okumubuuza nti Ggwe ani?
20 N'ayatula, n'ateegaana; n'ayatula nti Si nze Kristo.
21 Ne bamubuuza nti Kale lw'oli ani? oli Eriya? N'agamba nti Si nze ye. Ggwe nnabbi oli? N'addamu nti Nedda.
22 Awo ne bamugamba nti Lw'oli ani? tubaddemu abatutumye. Weeyita ani?
23 N'agamba nti Nze ndi ddoboozi ly'omuntu ayogerera waggulu mu ddungu nti Muluŋŋamye oluguudo lwa Mukama, nga nnabbi Isaaya bwe yayogera.
24 Abaatumibwa baali ba mu Bafalisaayo.
25 Ne bamubuuza, ne bamugamba nti Oba ggwe toli Kristo, oba Eriya, oba nnabbi oli, kale kiki ekikubatizisa?
26 Yokaana n'abaddamu, ng'agamba nti Nze mbatiza n'amazzi: wakati mu mmwe ayimiridde omuntu gwe mutamanyi,
27 ajja ennyuma wange, so nange sisaanira kusumulula lukoba lwa ngatto ye.
28 Ebyo byakolerwa Bessaniya, emitala wa Yoludaani, Yokaana gye yabatirizanga.
29 Olunaku olw'okubiri n'alaba Yesu ng'ajja gy'ali, n'agamba nti Laba, Omwana gw'endiga gwa Katonda, aggyawo ebibi by'ensi!
30 oyo gwe nnagamba nti Ennyuma wange ejjayo omuntu ansinga: kubanga ye yali ow'olubereberye ku nze.
31 Nange saamumanya: naye ayolesebwe Isiraeri, kyennava njija nga mbatiza n'amazzi.
32 Yokaana n'ategeeza ng'agamba nti Nnalaba Omwoyo ng'ava mu ggulu ng'ejjiba; n'abeera ku ye.
33 Nange saamumanya: naye eyantuma okubatiza n'amazzi, ye yaŋŋamba nti Ggwe oliraba Omwoyo ng'akka ng'abeera ku ye, oyo ye abatiza n'Omwoyo Omutukuvu.
34 Nange ne ndaba, ne ntegeeza nti oyo ye Mwana wa Katonda.
35 Olunaku olwaddirira nate Yokaana yali ayimiridde n'ab'oku bayigirizwa be babiri;
36 n'atunuulira Yesu ng'atambula, n'agamba nti Laba, Omwana gw'endiga gwa Katonda!
37 Abayigirizwa abo ababiri ne bawulira ng'ayogera, ne bagoberera Yesu.
38 Yesu n'akyuka n'abalaba nga bamugoberera, n'abagamba nti Munoonya ki? Ne bamugamba nti Labbi (amakulu gaakyo bwe kitegeezebwa nti Omuyigiriza), osula wa?
39 N'abagamba nti Mujje, munaalabawo. Ne bajja ne balaba w'asula; ne basula ewuwe olunaku olwo: obudde bwali nga ssaawa ya kkumi.
40 Andereya, muganda wa Simooni Peetero, ye omu ku bali ababiri abaawulira Yokaana ng'ayogera, ne bamugoberera.
41 Ye n'asooka okulaba muganda we ye Simooni, n'amugamba nti Tulabye Kristo, amakulu gaakyo bwe kitegeezebwa nti Eyafukibwako amafuta.
42 N'amuleeta eri Yesu. Yesu n'amutunuulira, n'agamba nti Ggwe Simooni omwana wa Yokaana: onooyitibwanga Keefa, (amakulu gaalyo bwe litegeezebwa nti Peetero).
43 Olunaku olwaddako yayagala okuvaayo okugenda e Ggaliraaya, n'alaba Firipo: Yesu n'amugamba nti Ngoberera.
44 Naye Firipo yali w'e Besusayida, mu kibuga kya Andereya ne Peetero.
45 Firipo n'alaba Nassanayiri n'amugamba nti Tulabye oyo Musa gwe yawandiikako mu mateeka ne bannabbi, Yesu, omwana wa Yusufu, ow'e Nazaaleesi.
46 Nassanayiri n'amugamba nti Mu Nazaaleesi muyinza okuvaamu ekintu ekirungi? Firipo n'amugamba nti Jjangu olabe.
47 Yesu n'alaba Nassanayiri ng'ajja gy'ali, n'amwogerako nti Laba Omuisiraeri wawu, ataliimu bukuusa!
48 Nassanayiri n'amugamba nti Wantegeerera wa? Yesu n'addamu n'amugamba nti Firipo bw'abadde tannakuyita, bw'obadde mu mutiini, ne nkulaba.
49 Nassanayiri n'amuddamu nti Labbi, ggwe Mwana wa Katonda: ggwe Kabaka wa Isiraeri.
50 Yesu n'addamu n'amugamba nti Kubanga nkugambye nti nkulabye mu mutiini okkirizza? oliraba ebikulu okukira ebyo.
51 N'amugamba nti Ddala ddala mbagamba nti Muliraba eggulu nga libikkuse, ne bamalayika ba Katonda nga balinnya era nga bakkira ku Mwana w'omuntu.


text:
Sing Along Lyrics
Feeling
by Sarah Musayimuto
View Sarah Musayimuto's Profile Download the MP3
INTRO Checkinga ah [hei yeee] Checkinga ah [hei yeee] Checkinga Bwoyagala feelinga CHORUS Checkinga 3X ah Nkucheckinga ah 2X Feelinga 3X ah Nkufeelinga ah 2X VERSE 1 Obwedda nkusturdinga Perfume yo njismellinga Oyogera owoomereza nsemberera Kirabika onfollowinga Wamarkinga n\'ekifo wentuula Ago amaaso g\'onfumisa Galimu omuliro ogwokya N\'abalunji bennonya darling bonna obaleebezza Ojj\'ojje eno jembera Ojj\'ojje nkukyusize embeera CHORUS Checkinga 3X ah Nkucheckinga ah 2X Feelinga 3X ah Nkufeelinga ah 2X VERSE 2 Checkinga ah Massaginga ah Takinga Bwoyagala kissinga ah Insistinga ah Tryinga ah Huginga Bwoyagala romancinga ah Nninga akamuli ka red Gwe bwotajja eno ngenda kujja eyo Nkucharginge capital offence No appeal No defence REPEAT CHORUS 2X Checkinga 3X ah Nkucheckinga ah 2X Feelinga 3X ah Nkufeelinga ah 2X VERSE 3 Anaazina takumba Tolinda bide Tweyagala ffekka ffekka atatwagala atuleke Nebwebinaaba nga biwooma ate nga bikaawa Ffe tuli bachoosinge Yenna atukwatako yagwa Nkwataako Ndisaako Nywesaako Darling nsitulaako CHORUS 2X Checkinga 3X ah Nkucheckinga ah 2X Feelinga 3X Nkufeelinga ah 2X


text:
ERISOMO 22
Ni Byahi Ebikakolhawa Okwa Kyaghanda ky’Omuthahulha?
Abanya Beteli bakakolha emibiiri muthina-muthina erisighika omubiiri ow’erithulira omw’ihanga lighuma kutse omwa mahanga mangyi. Bangana kolha ng’abahinduli b’emibughe, eriprintinga esyogazeti, ebitabu, ibakolera ahakabikawa ebitabu, erikolha okwa by’esyovidiyo, kutse eyindi myatsi.
Akathunga k’Omuthahulha kakalebereraya emibiiri eyikakolhawa. Akathunga Akakasondolha kakaha Akathunga k’Omuthahulha akakabya kw’abasyakulhu basathu kutse kwilhaba aho abatholere ndeke b’olhukwamirwa olhw’erithegha-theghania obuli kyaghanda ky’omuthahulha. Akathunga aka kakabya ikanemumanyisya Akathunga Akakasondolha ngoku omubiiri akaghenda n’okwa bitsibu byosi-byosi ebyanga buthukaho. Esyoripoti ng’esyo sikawathikaya Akathunga Akakasondolha erithwamu nga ni myatsi yahi eyanga kanibwako omwa buthuku bw’embere omwa bitabu byethu, okwa mihindano emike-mike n’eminene-minene. Abakathumawa erilhua okwa Kathunga Akakasondolha bakabera erithumwa eribungira emithahulha busana n’eriha abali okwa Akathunga k’Omuthahulha b’obusondoli ngoku banga kolha emibiiri yabu. (Emisyo 11:14) Hakabya n’endegheka ey’embaghane ey’omuthumwa erilhua okwa kyaghanda kikulhu eriha omukania owakahimba abandu abali omwa muthahulha oyo.
Eriwathikya ebithunga ebiri omwa muthahulha oyo. Baghalha bethu abawithe olhukwamirwa abali okwa kyaghanda ky’omuthahulha bakahamaya okw’itsuka ly’ebithunga bihya-bihya. Kandi bakasondolha omubiiri ow’abatemburi, abamisani, n’abalebererya b’omuthimbo abali omwa muthahulha oyo. Bakathegha-theghanaya emihindano eminene-minene, obuhimbe bw’Ebisenge by’Obwami, n’erilhangira bathi ebitabu bikahika omwa bithunga. Ebyosi ebikakolhawa okwa kyaghanda ky’omuthahulha bikaleka omubiiri ow’erithulira iniakolhwa omwa buyithondeke.—1 Abanya Korinto 14:33, 40.
Ehithunga hy’Omuthahulha hikawathikaya hithi Akathunga Akakasondolha?
Ekyaghanda ky’omuthahulha kikakolha okwa mibiiri yahi?


text:
Added 4th September 2017
ENNAANANSI kye kimu ku birime ebitandise okujjumbirwa abalimi mu Buganda okusobola okubayamba okweggya mu bwavu, olw’akatale ke zirina mu ggwanga n’ebweru waayo. James Kabiito 34, ow’oku kyalo Bugolwemwodde mu ggombolola y’e Kyesiiga mu disitulikiti y’e Masaka, era dayirekita wa Green Village Farming Center.
Mu mboozi yaffe n'omukenkufu tukuleetedde engeri gy'oyinza okukozesa katunguluccumu mu kwejjanjaba ate nga bw'omunogamu...
Sobi eyeewaana okutta abantu ayogeza maanyi. ISO enyigirizza Poliisi n’emuyimbula.
PULEZIDENTI Yoweri Museveni ayimirizza okutendeka ebibinja by'abavubuka abakuuma ebyalo n'okusolooza 1,000/- okuva...
SSENTE ez’ettundutundu eryokusatu erya bajeti y’eggwanga ey’omwaka 2017/18 zifulumye ng’ekitongole kya UNRA eky’ebyenguudo...
EYALI akulira NSSF, David Chandi Jamwa, eyazzeemu okusibwa emyaka 12 olw’okufiiriza gavumeti ssente, ajulidde ng'awakkanya...


text:
EKITUNDU 2
Okweraliikirira
—“Tunyigirizibwa mu Buli Ngeri”
“Oluvannyuma lw’emyaka 25 nga tuli bafumbo, nze n’omwami wange twagattululwa. Abaana bange bonna baava mu mazima. Nnalwala endwadde ez’amaanyi ezitali zimu. Oluvannyuma nnafuuka mwennyamivu nnyo. Nnayisibwa bubi nnyo era nnali mpulira nti sisobola kugumira kintu kyonna. Nnalekera awo okugenda mu nkuŋŋaana n’okubuulira.”
BULI muntu yeeraliikirira, nga mw’otwalidde n’abaweereza ba Katonda. Omuwandiisi wa Zabbuli yawandiika nti: “Nnali nneeraliikirira nnyo.” (Zabbuli 94:19) Yesu naye yagamba nti mu kiseera eky’enkomerero, “okweraliikirira eby’obulamu” kwandisoomoozezza nnyo abaweereza ba Yakuwa. (Lukka 21:34) Naawe olina ebikweraliikiriza? Weeraliikirira olw’ebizibu by’eby’enfuna, ebizibu by’amaka, oba olw’obulwadde? Yakuwa ayinza atya okukuyamba okwaŋŋanga ebizibu ng’ebyo?
“Amaanyi Agasinga ku ga Bulijjo”
Tetusobola kwaŋŋanga bitweraliikiriza mu maanyi gaffe. Omutume Pawulo yawandiika nti: “Tunyigirizibwa mu buli ngeri . . . ; tusoberwa . . . ; tusuulibwa wansi.” Kyokka, era yagamba nti “tetubulwa bwekyusizo,” “tuba n’obuddukiro,” era nti “tetuzikirira.” Kiki ekituyamba okugumiikiriza? “Amaanyi agasinga ku ga bulijjo,” Yakuwa Katonda, omuyinza w’ebintu byonna g’atuwa.
Fumiitiriza ku ngeri gye wafunanga “amaanyi agasinga ku ga bulijjo” mu biseera ebyayita. Ojjukira engeri emboozi emu eyaweebwa gye yakuyamba okwongera okusiima okwagala kwa Yakuwa okutajjulukuka? Okukkiriza kwo mu Yakuwa kweyongeranga okunywera buli lwe wayigirizanga abalala ebikwata ku ssuubi ery’okubeera mu Lusuku lwa Katonda? Bwe tubeerawo mu nkuŋŋaana z’Ekikristaayo era bwe tubuulira abalala ku nzikiriza zaffe, tufuna amaanyi okugumira ebitweraliikiriza era tufuna emirembe mu mutima ne tweyongera okuweereza Yakuwa nga tuli basanyufu.
“Mulegeeko Mulabe nti Yakuwa Mulungi”
Mu butuufu, oluusi oyinza okuwulira ng’osobeddwa. Ng’ekyokulabirako, Yakuwa atukubiriza okukulembeza Obwakabaka era n’okwenyigira mu bintu eby’omwoyo. (Matayo 6:33; Lukka 13:24) Naye watya ng’okuziyizibwa, obulwadde, oba ebizibu by’amaka tebikusobozesa kukola ekyo kye wandyagadde okukola? Oba, watya ng’omulimu gwo gutwala ebiseera bingi n’amaanyi mangi bye wandikozesezza okwenyigira mu mirimu gy’ekibiina? Bw’oba olina eby’okukola bingi
Yakuwa amanyi obusobozi bwaffe. Tatusuubira kukola bintu bisukka ku busobozi bwaffe. Ate era akimanyi nti kitwala ekiseera omuntu aba yennyamidde okuddamu amaanyi.
Ng’ekyokulabirako, lowooza ku ngeri Yakuwa gye yafaayo ku nnabbi Eriya. Eriya bwe yaggwaamu amaanyi era n’atya nnyo n’addukira mu ddungu, Yakuwa yamunenya era n’amulagira addeyo mangu gye yali amutumye okuweerereza? Nedda. Mu kifo ky’ekyo, emirundi ebiri Yakuwa yasindika malayika we eri Eriya n’amukwatako mpola n’amuzuukusa era n’amuwa emmere. Wadde kyali kityo, oluvannyuma lw’ennaku 40, Eriya yali akyali mweraliikirivu era ng’akyalimu okutya. Biki ebirala Yakuwa bye yakola okuyamba Eriya? Ekisooka, Yakuwa yakiraga nti yali asobola okumukuuma. Eky’okubiri, Yakuwa yabudaabuda Eriya mu ‘ddoboozi erya wansi era erikkakkamu.’ N’eky’okusatu, Yakuwa yagamba Eriya nti waaliyo abantu abalala abeesigwa nkumi na nkumi abasinza Katonda. Oluvannyuma, Eriya yaddamu okuweereza Yakuwa n’obunyiikivu. (1 Bassekabaka 19:1-19) Ebyo bituyigiriza ki? Eriya bwe yafuna ebimweraliikiriza, Yakuwa yamugumiikiriza era n’amulaga ekisa. Yakuwa takyukanga. Naffe atufaako nga bwe yafaayo ku Eriya.
Beera mwesimbu ng’olowooza ku ebyo by’oyinza okuwa Yakuwa. Togeraageranya ebyo by’osobola okukola kati ku ebyo bye wakolanga edda. Ng’ekyokulabirako, omuddusi amaze emyezi oba emyaka nga tatendekebwa tayinza kutandikirawo kudduka nga bwe yaddukanga. Asooka kuteekawo biruubirirwa ebitonotono ebimuyamba okufuna amaanyi n’obuguumiikiriza. Abakristaayo balinga baddusi. Beeteerawo ekiruubirirwa kye baba baagala okutuukako. (1 Abakkolinso 9:24-27) Naawe oyinza okweteerawo ekiruubirirwa ky’osobola okutuukako mu kiseera kino. Ng’ekyokulabirako, oyinza okweteerawo ekiruubirirwa eky’okugenda mu nkuŋŋaana z’Ekikristaayo. Saba Yakuwa akuyambe okutuuka ku kiruubirirwa kyo. Bw’oneeyongera okufuna amaanyi mu by’omwoyo, ojja ‘kulega olabe nti Yakuwa mulungi.’ (Zabbuli 34:8) Kijjukire nti buli ky’okola okulaga nti oyagala nnyo Yakuwa
‘Ekyannyamba Okuddamu Okuweereza Yakuwa’
Yakuwa yayamba atya June okukomawo gy’ali? June agamba nti: “Nnasabanga Yakuwa annyambe. Oluvannyuma mukyala wa mutabani wange yantegeeza ku lukuŋŋaana olunene olwali lugenda okuba mu kabuga mwe mbeera. Nnasalawo okugenda ku lukuŋŋaana olwo, era nnafuna essanyu lya maanyi okuddamu okubeera n’abantu ba Yakuwa. Olukuŋŋaana olwo lwe lwannyamba okuddamu okuweereza Yakuwa, era kati ndi musanyufu. Obulamu bwange kati bwa makulu nnyo. Kati nkimanyi bulungi nti nneetaaga okubeera n’ab’oluganda era nneetaaga obuyambi bwabwe. Ndi musanyufu nti nnasobola okukomawo eri Yakuwa.”


text:
ESSOMO 13
Obufuusa n’Obulogo Bibi
Setaani ayagala wenyigire mu busamize. Bangi bawaayo ebiweebwayo eri bajjajjaabwe abaafa oba emyoyo gy’abafu baleme kutuukibwako kabi. Kino bakikola olw’okuba batya amaanyi g’emyoyo. Bambala empeta oba obukomo eby’obusamize. Banywa oba beesiga “eddagala” lye batwala nti lirina amaanyi ag’obusamize. Abamu bakweka mu maka gaabwe oba mu ttaka ebintu bye balowooza nti birina amaanyi okubakuuma. Abalala bakozesa “eddagala” ly’obusamize kubanga balowooza nti lijja kubatuusa ku buwanguzi mu bizineesi, ebigezo ku masomero, oba nga boogereza.
Obukuumi obusingayo obulungi bw’olina eri Setaani kwe kubeera ne Yakuwa nga mukwano gwo. Yakuwa Katonda ne bamalayika be ba maanyi nnyo okusinga Setaani ne balubaale be. (Yakobo 2:19; Okubikkulirwa 12:9) Yakuwa mwetegefu okulaga amaanyi ge ku lwa mikwano gye—abo abamunywereddeko ddala.—2 Ebyomumirembe 16:9, NW.
Ekigambo kya Katonda kigamba: “Temukolanga bya busamize.” Yakuwa avumirira obusamize n’obulogo kubanga ebikolwa bino biyinza okuteeka omuntu butereevu wansi w’amaanyi ga Setaani Omulyolyomi.—Eby’Abaleevi 19:26, NW.


text:
OMUNAALA GW'OMUKUUMI Na. 6 2017 | Kirabo Ki Ekisinga mu Byonna?
OLOWOOZA OTYA?
Ani asingayo okuba omugabi?
“Buli kirabo ekirungi na buli kitone ekituukiridde kiva waggulu era kikka wansi nga kiva eri Kitaawe w’ebyaka ebiri ku ggulu.”—Yakobo 1:17.
Akatabo kano kalaga ekirabo ekisinga ebirabo byonna Katonda bye yali atuwadde.
OMUTWE OGULI KUNGULU
“Kye Kirabo Ekisinga Ebirabo Byonna Bye Nnali Nfunye”
Wandyagadde okuwa omuntu ekirabo n’akisiima, oba omuntu okukulowoozaako n’akuwa ekirabo ekirungi?
OMUTWE OGULI KUNGULU
Okunoonya Ekirabo Ekisinga Obulungi
Si kyangu kumanya kirabo omuntu ky’ayinza okusiima, kubanga kisinziira ku oyo gw’ogenda okukiwa.
OMUTWE OGULI KUNGULU
Kirabo Ki Ekisinga Ebirabo Byonna?
Ku birabo ebingi Katonda bye yawa abantu, waliwo kimu ekisinga byonna.
Yesu Yali Afaanana Atya?
Okumala ebyasa bingi, ebifaananyi bya Yesu bikubiddwa. Ebyawandiikibwa biraga nti yali afaanana atya?
Engeri gy’Osaanidde Okutunuuliramu Ensobi
Ka tube nga tulina myaka emeka oba nga tulina bumanyirivu bwenkana wa, ffenna tukola ensobi. Naye kiki kye tusaanidde okukola nga tukoze ensobi?
Bayibuli—Lwaki Nnyingi Nnyo?
Manya ensonga lwaki waliwo enkyusa za Bayibuli nnyingi.
Abakristaayo Basaanidde Okukuza Ssekukkulu?
Abo abaaberanga ne Yesu baakuzanga Ssekukkulu?
Biki Bye Tuyiga mu Bayibuli?
Abantu bwe bawulira ekigambo Amagedoni beeraliikirira, naye Amagedoni kitegeeza ki?


text:
Omunaala gw'Omukuumi—Ogw'Okusoma mu Kibiina | Ssebutemba 2016
“Ekigambo kya Katonda kiramu”
Ebibuuzo Ebiva mu Basomi
Ebibuuzo Ebiva mu Basomi
‘Ekigambo kya Katonda ekiramu era eky’amaanyi’ ekyogerwako mu Abebbulaniya 4:12 kye ki?
Ennyiriri eziriraanyeewo ziraga nti wano Pawulo yali ayogera ku bintu ebikwata ku kigendererwa kya Katonda, gamba ng’ebyo ebiri mu Bayibuli.
Emirundi mingi mu bitabo byaffe ebigambo ebiri mu Abebbulaniya 4:12 bikozesebwa okulaga nti Bayibuli erina amaanyi agasobola okukyusa obulamu bw’abantu, era ekyo kituufu ddala. Wadde kiri kityo, kikulu okutunuulira ebigambo ebiri mu Abebbulaniya 4:12 mu ngeri engaziko. Mu kwogera ebigambo ebyo, Pawulo yali akubiriza Abakristaayo Abebbulaniya okutuukanya obulamu bwabwe n’ebigendererwa bya Katonda, nga bingi ku byo byali biragiddwa mu Byawandiikibwa Ebitukuvu. Pawulo yakozesa ekyokulabirako ky’Abayisirayiri abaanunulwa okuva mu buddu e Misiri. Baalina essuubi ery’okuyingira mu nsi ensuubize, “ekulukuta amata n’omubisi gw’enjuki,” mwe bandifunidde ekiwummulo ekya nnamaddala.—Kuv. 3:8; Ma. 12:9, 10.
Kyali kigendererwa kya Katonda okuwa Abayisirayiri ekiwummulo ekya nnaddala. Naye ekiseera bwe kyagenda kiyitawo, Abayisirayiri bangi baakakanyaza emitima gyabwe era ne batayoleka kukkiriza, era bangi ku bo tebaayingira mu kiwummulo ekyo. (Kubal. 14:30; Yos. 14:6-10) Naye Pawulo yagamba nti waali wakyaliwo “ekisuubizo ky’okuyingira mu kiwummulo [kya Katonda].” (Beb. 3:16-19; 4:1) Kya lwatu nti “ekisuubizo” ekyo kye kimu ku ebyo ebizingirwa mu kigendererwa kya Katonda. Okufaananako Abakristaayo abo Abebbulaniya, naffe tusobola okusoma ebikwata ku kigendererwa kya Katonda ekyo era ne tutuukanya obulamu bwaffe nakyo. Okusobola okukakasa nti ekisuubizo ekyo kyesigamiziddwa ku Byawandiikibwa, Pawulo yajuliza ebigambo ebiri mu Olubereberye 2:2 ne Zabbuli 95:11.
Nga kitusanyusa nnyo okukimanya nti “ekisuubizo ky’okuyingira mu kiwummulo [kya Katonda] kikyaliwo.” Tukkiriza nti tusobola okuyigira mu kiwummulo kya Katonda ekyo, era tulina kye tukozeewo okulaba nti tukiyingira. Ekyo tetukikoze nga tukwata Amateeka ga Musa oba nga tukola ebintu ebirala, wabula tukikoze nga tutuukanya obulamu bwaffe n’ekigendererwa kya Katonda. Leero waliwo abantu bangi okwetooloola ensi abayize Bayibuli era ne bategeera ekigendererwa kya Katonda. Bangi ku bo boolese okukkiriza, ne bakola enkyukakyuka mu bulamu bwabwe, era ne babatizibwa. Enkyukakyuka ez’amaanyi ze bakoze mu bulamu bwabwe bukakafu bwa nkukunala obulaga nti ddala ‘ekigambo kya Katonda kiramu era kya maanyi.’ Okumanya ebikwata ku kigendererwa kya Katonda kituleetedde okukola enkyukakyuka mu bulamu bwaffe era tujja kweyongera okuzikola.


text:
Aba Togikwatako basannyalazza e kibuga Jinja
Ekibuga Jinja kiwuumye akawungeezi ka leero n'emirimu negisannyalala nga Col. Dr. Kizza Besigye alumbye Jinja okuwenjeza munna FDC, Eng Patrick Amuriat Oboi akululu k'obwa Pulezidenti bwa FDC .
Dr. Besigye agenze n'omubaka wa Kawempe ey'amaserengeta Hon. Munyagwa Mubarak, Loodi Meeya Ssaalongo Erias Lukwago Erias Lukwago, Hon. Ingrid Turinawe , Harold Kaija amyuka ssaabawandiisi nate n'abakulembeze b'ekibiina abalala mu kibuga Jinja ate nga bano bonna bawakanya eky'okuggya ekkomoku ku gya Pulezidenti


text:
محتويات الكتاب
EBIRI MU KITABO
دعاء كميلDU’AA-U KUMAYL
دعاء الصباحDU’AA-U AL-SABAH
أدعية أيام الأسبوعADI-EYAT AYYAMUL USUBUU-I
ENNYANJULA
Mukama KATONDA oweekitiibwa yagamba mukitabokye ekitukuvu Quraane nti : (( Era katonda wammwe yagamba nti munsabe mbaanukule mazima Abantu abo abekuluntaliza kukuNneesinza ne batansaba bajja kuyingira omuliro Jahannama baterekebwe mugwo nga baswaavu )) Al – Furqan :77.
Era yayongera n’agamba nti : (( Era munzijukire, nange mbajjukire, era muneebaze naye temunjeemera )) Al-Baqara:152.
Era yagamba nti : (( Mumusabe mukutya ne muddembe, mazima okusaasirakwa katonda kuli kumpi Nnyo n’abakozi b’obulungi )) Al – A’araf:56.
Baganda bange abasiramu tulina okukimanya nti okusaba duwa sikintu kya kupangawo bupanzi ffe bennyini, wabula okusaba katonda, n’okusaala sswala ettaano buli lunaku, bye bintu ebyalagirwa ne katonda mwennyini nga Aya ezaasoose bwezigambye. Era omuntu yenna tabeera muntu okujjako nga amaze kujeemulukukira oyo eyamutonda, nga ayitira mukutuukiriza ebiragiro byeyamulagira, nga n’ebikulu mubyo : kwe kusaala n’okusaba katonda ( Du’a ). Era nga kyekigendererwa mukutonda omuntu nga katonda bweyagamba nti s’akola mageega ( Majinni ) nabantu wabula nabikola kunneesinza. Nabbi ( s.a.w ) ayongerako n’agamba nti okusaba ( Du’a ) katonda gwe mutwe gw’okumweesinza.
Kulw’obukulu bwa Duwa ne sswala nga byombiriri biri ekintu kimu kyetuvudde tubasengekerayo ezimu ku Duwa enkulu, nga omusiramu yenna mubufunze alina okuzisoma mubulamu bwe. Nga muzo mwemuli DU’A “KUMAIL” NE “DU’A SSWABAAH” na amaduwa agasomebwa buli lunaku mu wiiki yonna, okuva ku Sunday (sande) okutuuka ku Monday (Balaza).
DU’A “Kumail” ye Duwa ya Imam Ali ( a.s ) gyeyayigiriza omu kumikwaano gye mfiira bulago ayitibwa “Kumail bin Ziyad”. Yamulagira okugisoma mubulamubwe kagubeere mulundi gumu singa aba talina busobozi bugi soma buli lunaku. Emigaso n’amakulu ebiri mu Du’a Kumail, byonna bintu bya munda nnyo era sikyangu kya muntu kugisoma nga agenda yetegereza amakulu g’ayo, kyokka n’asigala nga takulukusizza maziga ?!
Eno Du’a eyogera kukitiibwa kyakatonda, n’obugulumivuubwe, ekisaakye, okujjawo obubenje n’ebibonerezo, okuggulirwaawo emiryango gya Riziq, okwanguyirizibwa mukumalirwa ekyetaago, obwetaavu bw’omuntu eri katondawe, okwebaza kw’omuntu eri katonda okumubeesezaawo nga mulamu.
Du’a eno erina okusomebwa mu buli wiiki naddala kulunaku olw’okuna oluvannyuma Lwa sswala ya Isha, kitegeerekeka bulungi nti Allah tayinza butaanukula Du’a evudde kukumalirira kwa mutima gw’a muntu, n’olweekyo gezaako okulongoosa Niya yo nga osaba katondawo asobole okukwaanukula, era obeere mutebenkevu nti kyonna kyoyagala katonda ajja kukimala era okifune. Mukitabokino tuteeseemu “Du’a ssabaah” nga Imam Ali (a.s) yagamba nti Nnungi nnyo okugisoma kumakya oluvannuma lwa swalaati ssubuh.
Tetukomye awo wabula tuteeseemu Du’a z’osobola okusoma buli lunaku mu wiiki yonna okuva ku Sunday (Sande) okutuuka ku Monday (Balaza).
Ai mukama katonda fuula amaduwa agalimukitabo kino nga kyakulwanyisa kya Bakkiriza, era nga kitangaala kya ggulu ne Nsi.
( AMINA)